Novinari svjetskih putopisnih magazina u posjeti BiH naučili reći "Hvala, nisam gladan" - Klix.ba\nNovinari svjetskih putopisnih magazina u posjeti BiH naučili reći "Hvala, nisam gladan"\n30.7.2015. u 22:11\nU okviru programa "Via Dinarica Press Trip", koji je održan u prvoj polovini jula ove godine, organizacija Terra Dinarica ugostila je četiri novinara iz različitih svjetskih outdoor magazina i medija, koji su došli sa namjerom da upoznaju Bosnu i Hercegovinu i naše potencijale u planinskom i avanturističkom turizmu.\nNovinari iz Outdoor Activa, German Outdoor Magazina i Adventure Journala, te najpoznatija putopisna blogerka na Balkanu The Blonde Gypsy, obišli su Prenj, Čvrsnicu, Bjelašnicu, Treskavicu, Zelengoru, Sarajevski Ozren i Maglić, boravili u Lukomiru, u selu Ljuta i Jelašcima, te uživali u raftingu Neretvom.\n"Sva mjesta koja smo obišli su nevjerovatna, a posebno je bilo zanimljivo probati specijalitete lokalne kuhinje, te upoznati različite kulture na mjestima koja smo obilazili", kazao je Florian Sanktjohanser, novinar poznatog German Outdoor Magazina, jednog od "top tri" outdoor magazina u toj zemlji.\nAdventure Journal, jedan od najcjenjenijih avanturističkih web-portala u SAD-u, mjesečno ima blizu 800.000 posjetilaca, a njemački Outdoor Active čak i dva miliona osoba iz različitih evropskih zemalja.\n"Naši su se ljudi još jednom pokazali kao vrhunski domaćini, a novinari su spontano naučili reći i 'hvala, nisam gladan' na našem jeziku, što je, valjda, dokaz 'specifičnog' odnosa prema gostima. Šalu na stranu, vrlo smo zadovoljni posjetom i sa nestrpljenjem očekujemo autorske članke novinara", kažu za Klix.ba iz organizacije Terra Dinarica.\nPress Trip je organizovan u okviru projekta "Via Dinarica u BiH: Procjena i razvoj kapaciteta", koji finansiraju USAID i UNDP, a provodi Terra Dinarica. Svrha ovog događaja je međunarodna promocija potencijala održivog turizma i razvoja u BiH, sa posebnim akcentom na avanturistički, planinski i seoski turizam.\nU očekivanju autorskih članaka novinara koji su posjetili našu zemlju, u galeriji pogledajte neke od fotografija koje će vam dočarati ambijent i atmosferu ovog Press Tripa.\nputovanje Via Dinarica Terra Dinarica\nŠkotlanđanka bila jedina putnica u avionu koji je iz Glasgowa letio na Kretu\n25.10.2017. u 15:05\nRachelle pokazala da paralizovane osobe mogu imati normalan život i biti privlačne\n31.07.2015. u 09:30\nSelfie visoko iz zraka: Dron kao novi selfie stick\n30.07.2015. u 11:58


JAVNA RASPRAVA O PREDLOGU STRATEGIJE ZA SUZBIJANJE NEPRAVILNOSTI I PREVARA U POSTUPANJU SA FINANSIJSKIM SREDSTVIMA EVROPSKE UNIJE U REPUBLICI SRBIJI ZA PERIOD 2017–2020. GODINE: Rasprava će trajati do 24. maja 2017. godine\nNa osnovu člana 41. st. 1. I 3. Poslovnika Vlade ("Sl. glasnik RS", br. 61/2006 - prečišćen tekst, 69/2008, 88/2009, 33/2010, 69/2010, 20/2011, 37/2011, 30/2013 i 76/2014)), na predlog Ministarstva finansija, Odbor za privredu i finansije određuje program javne rasprave o Predlogu strategije za suzbijanje nepravilnosti i prevara u postupanju sa finansijskim sredstvima Evropske unije za period 2017-2020. godine\nJavna rasprava o Predlogu strategije traje 20 dana i sprovodi se u periodu do 24. maja 2017. godine.\nPredlog strategije sačinila je Mreža za suzbijanje nepravilnosti i prevara u postupanju sa finansijskim sredstvima Evropske unije koju čine predstavnici: Ministarstva finansija (Sektor za kontrolu javnih sredstava, Sektor za upravljanje sredstvima Evropske unije, Poreska uprava, Uprava za trezor, Uprava za sprečavanje pranja novca), Ministarstva unutrašnjih poslova, Ministarstva pravde, Republičkog javnog tužilaštva, Državne revizorske institucije, Kancelarije za reviziju sistema upravljanja sredstvima Evropske unije i Agencije za borbu protiv korupcije.\nPrimedbe, predlozi i sugestije dostavljaju se Ministarstvu finansija, Beograd, Kneza Miloša 20, sa napomenom: "Za javnu raspravu o Predlogu strategije za suzbijanje: nepravilnosti i prevara u postupanju sa finansijskim sredstvima Evropske unije za period 2017-2020. godine" ili elektronskim putevim na e-mail adresu: afcos.serbia@mfin.gov.rs. Sve dodatne informacije mogu se dobiti na broj telefona: 011/3642–630.\nMinistarstvo finansija poziva sve građane kao i stručnu javnost da se upoznaju sa tekstom Predloga strategije i daju svoje komentare.\nAkcioni plan za sprovođenje Strategije možete preuzeti ovde.\nIzvor: Vebsajt Ministarstvo finansija, 05.05.2017.


Srpkinji bilo žao rođaka džihadiste u Siriji, SAD IDE NA ROBIJU | WebTribune\nHome U FOKUSU Srpkinji bilo žao rođaka džihadiste u Siriji, SAD IDE NA ROBIJU\nJedna 47-godišnja žena, poreklom iz Srbije, osuđena je u Lincu na novčanu kaznu i uslovnu zatvorsku kaznu zbog finansiranja terorizma.\nPokrajinski sud je u sredu osudio tu ženu na 1.200 evra i 12 meseci uslovne kazne. Ona je optužena da je sa 10.894 evra podržala dva rođaka koji su se borili na strani takozvane Islamske države u Siriji.\nPred sudom je kazala da je poslala novčanu pomoć jer se sažalila, što joj sud nije poverovao.\nOsuđena, koja je nastanjena u Traunu, ne uklapa se ni u jedan deo profila onih koji bi podržavali ekstremiste Islamske države. Rođena u Srbiji, živi 45 godine u Austriji, ima austrijski pasoš, hrišćanka je, zapadnjački odevena, govori gornjoaustrijski dijalekt, a već godinama radi u finansijskoj službi. Ona je samohrana udovica, koja je potpuno integrisana, kazao je njen advokat.\nO Islamskoj državi navodno malo zna i dodaje da ne zna zašto se neko uopšte priključuje takvoj organizaciji. Međutim, Tužialštvo joj prebacuje finansiranje terorizma, krivično delo za koje je predviđena kazna do 10 godina.\nOna je bratu svog preminulog supruga i njegovom sinu, koji su 2013. otišli u Siriju, od maja 2015. do marta 2016. u 12 navrata slala novac, u ukupnoj visini od 10.894 evra i to preko pošte u Lincu i Traunu, preko Vestern uniona, posrednika u Turskoj, koji su potom novac dostavili u Siriju.\nNjeni rođaci su taj novac koristili kako bi finansirali život u Siriji, medicinsku opskrbu, ali i lečenje povreda zadobijenih na ratištu. Pred sudom žena je priznala optužbe, ali je navela da taj novac nije njen, već od njenog svekra. Svekar navodno nije uspeo da pošalje novac preko Vestern uniona, pa je zamolio za pomoć, te je ona to učinila.\nTakođe je tvrdila da su joj rođaci rekli da nisu pošli u Siriju da učestvuju u borbama, već zato što tamo ne moraju da plaćaju porez, struju i slično. Kasnije, kako je dodala, morali su da se bore. Ona navodi da je bila u stalnom kontaktu sa njima, ali da su pričali samo o svakodnevnim stvarima. Novac je prebacila jer joj je bilo žao ove dvojice.\n“Uopšte nisam osoba koja podržava bilo kakve institucije kao što su Islamska država. Ali rodbina je imala samo jednom dnevno struju. Bilo mi ih je žao”, kazala je žena, dodajući da je, kada je transferisala novac, znala da se oni bore na strani Islamske države.\nU međuvremenu, dva muškarca su verovatno već poginula na ratištu.\nSud je uzeo u obzir to što žena nije direktno podržavala terorističku organizaciju.\nKum ministra Lončara napadnut i ranjen vatrenim oružjem\nUVOD: Pens upozorava da „propala država“ Venecuela preti SAD-u\nU FRANCUSKOJ SE OBISTINILO MILOŠEVIĆEVO STRAVIČNO PROROČANSTVO: Ne napadaju Srbiju zbog Miloševića, nego napadaju Miloševića zbog Srbije\nIstraživači tvrde da su ljudi došli na Zemlju iz drugog solarnog sistema – VIDEO\nMIČEL: Reformisati Balkan pa u Evropsku Uniju


Rjabkov: Ciljevi SAD-a u siriji su promena vlasti i kontrola značajnih delova sirijske teritorije\nRjabkov: Ciljevi SAD-a u siriji su promena vlasti i kontrola značajnih delova sirijske teritorije\nVašington nastavlja da vrši pritisak na predsednika Sirije Bašara el Asada kako bi omeo njegove napore da normalizuje situaciju u zemlji, rekao je za RIA Novoti zamenik šefa ruske diplomatije Sergej Rjabkov, komentarišući proširenje američkih sankcija Damasku.\n„Ti ciljevi su poznati: osim politike promene vlasti – ne sumnjam da će ona ostati – to je očuvanje pretpostavki za faktičku kontrolu Vašingtona i njegovih saveznika značajnih segmenata sirijske teritorije u suprotnosti sa principom teritorijalne celovitosti“, naglasio je zamenik šefa ruske diplomatije.\nRT: Napad Irana na saudijske naftne objekte je ratni čin - Pompeo\nNapad tokom vikenda na naftna postrojenja Saudijske Arabije je bio „ratni čin“ protiv Saudijske Arabije za koji je odgovoran Iran, saopštio je američki držav\nRT: Saudijska Arabija optužila Iran da stoji iza napada na naftna postrojenja\nSaudijska Arabija tvrdi da je Iran organizovao napad na njena postrojenja za preradu nafte, tokom predstavljanja olupina bespilotnih letelica i raketa kao „konačan do\nMerkelova: Zna se da za pristupanje EU treba rešiti određene stvari u vezi sa Kosovom\nKancelarka Angela Merkel i premijerka Ana Brnabić ističu odlične ekonomske i političke odnose dve zemlje, kao i podršku Berlina evrointegracijama Srbije. Mislim da će mir na Balkanu doći tek...


Socijalna fobija: kako izbeći izbegavanje? - Sve je OK\nDruženje sa ljudima, bez obzira na sve prednosti, za neke od nas može predstavljati preveliki izazov. Nervoza, potreba da se analizira svaki susret, kao i brojni fizički simptomi opravdano nas mogu obeshrabriti i dovesti do zaključka da je najbolje da se klonimo drugih. Međutim, potpuna izolacija niti je uvek moguća niti je korisna, te je najmudrije da ipak naučiš kako da prebrodiš svoj strah.\nDa li ti se često dešava da previše brineš da ćeš se osramotiti pred drugim ljudima, ponekad do te mere da počneš da ih zbog toga izbegavaš? Da li se plašiš njihovog podsmeha, crveniš ili se preznojavaš, sto puta promisliš pre nego što nešto kažeš ili zamišljaš najgore moguće scene ukoliko kažeš nešto „glupo“? Da li ti se čini da ti je isuviše stalo do toga šta drugi misle o tebi u gotovo svakoj situaciji (npr. dok jedeš, ćaskaš, upoznaješ nove ljude…)?\nNe brini se, nisi sam/a. Iako ti je možda teško da u to poveruješ, i drugi ljudi (pa čak i oni od čije osude strahuješ) se ponekad osećaju slično. Svako se sa tim neprijatnim osećanjem nosi na drugačiji način, koji je za njih više ili manje koristan. Neko se neposredno suočava sa svojim strahom, neko se pretvara da je samouvereniji nego što jeste, a nekome u tome „pomažu“ alkohol i druge supstance.\nIako je sasvim normalno da razmatraš različite načine da podneseš ovaj strah, važno je da uvidiš da nije svaki zaista i dobar za tebe. Naime, i kada se trudiš da ostaviš utisak da „pucaš“ od samopouzdanja i kada izbegavaš ljude u potpunosti, sprečavaš sebe da naučiš kako da stvarno pobediš strah koji osećaš.\nDobra vest je da postoji način da prevaziđeš svoj strah ili da barem smanjiš njegov uticaj na tvoje svakodnevno funkcionisanje.\nKada izbegavamo ono čega se plašimo, samo održavamo svoj strah jer ne dajemo sebi priliku da sopstvenom umu dokažemo da smo dovoljno snažni da se sa njim izborimo. A obično jesmo! Testiraj svoju izdržljivost korak po korak — odaberi najpre neku situaciju koja te najmanje plaši (npr. odlazak u prodavnicu) i posmatraj kako si u stanju da izdržiš neprijatnost koju osećaš (iako ti je teško, velike su šanse da ćeš ipak da „preživiš“). Kada budeš spreman/a (kada se početni strah u toj situaciji značajno smanji), pređi na nešto malo zahtevnije (npr. da pozdraviš nekog koga poznaješ) i tako postepeno izlaži sebe sve većim izazovima (npr. postavi nekom pitanje u školi/na poslu, popij kafu sa nekim, podeli neki detalj iz svog života…). Šta je najgore što može da se desi? Možda se bojiš da ćeš napraviti neku „grešku“ ili reći nešto što smatraš glupim. Ne dozvoli da te to obeshrabri — svima nam se to ponekad desi. Drugi ljudi obično i ne obraćaju baš toliko pažnje na ono što pričamo i najverovatnije će to brzo i zaboraviti. A čak i ako neko pomisli nešto loše, da li je to baš tako strašno? Ljudi se razlikuju, ne treba da očekujemo da se uvek svima dopadne ono što izgovorimo ili uradimo. Šta god da kažeš, nema razloga da se zbog toga danima „jedeš“.\nUmesto da konstantno motriš na svoje reči i postupke, pogledaj malo izvan sebe. Posmatraj kako se ponaša osoba prekoputa, slušaj šta ti priča i potrudi se da budeš prisutan/a u datom trenutku (a ne samo u sopstvenoj mašti). U tome ti mogu pomoći brojne tehnike namenjene opuštanju i povećanju svesti o sadašnjem trenutku. I zapamti, nelagodnost koju osećaš uglavnom je poznata samo tebi — drugi ljudi je najčešće ne vide, a ukoliko je i vide, ne mora da znači da će te zbog nje osuđivati. Štaviše, velike su šanse da naiđeš na njihovo ohrabrenje, a ponekad se čak možete i zajedno našaliti na račun nekog komičnog „ispada“ koji se svima povremeno desi.\nJoš jedna potencijalno neprijatna interakcija sa ljudima možda ne zvuči kao naročito primamljiva ideja, ali veruj na reč, ta jedna ti može doneti mnogo više nego sve ostale zajedno. Ukoliko se odvažiš na ovaj važan korak, možeš zamoliti nekoga kome veruješ da zakaže seansu kod psihologa ili psihijatra umesto tebe, a možeš potražiti i mogućnosti savetovanja na daljinu (putem interneta ili telefona) ako ti je tako lakše. Nije loša ideja da se pripremiš unapred, kako ne bi zaboravio/la šta želiš da kažeš prilikom prvog susreta — zapiši šta te muči na neki papir ili u svoj mobilni telefon.


Data DIDAKTA - Uz muziku se lakše uči\nUz muziku se lakše uči\nAutor bloga je Gordana Popović, nastavnica engleskog jezika u Poljoprivredno-hemijskoj školi u Obrenovcu. U ovom tekstu govori o tome kako svoje dve ljubavi, ljubav prema engleskom jeziku i prema muzici, deli sa svojim učenicima u želji da im olakša i ulepša učenje jezika, a saznaćete i kako možete iskoristiti pesme stranih izvođača u svojoj praksi.\nKada me neko pita otkud ljubav prema engleskom jeziku, obično kažem da je do nje došlo posredno, preko moje prve ljubavi – muzike. Oduvek sam volela da pevam, a engleski sam zavolela i pre nego što sam počela da ga učim, zahvaljujući pop i rok pesmama koje sam uz stariju sestru slušala od malena. Jedna od meni najdražih pesama iz tog perioda bila je „Money, money, money” grupe Aba. Kako sam samo želela da znam reči te pesme da bih mogla da je pevam!\nPosle ove kratke ispovesti, sasvim je jasno da pesme stranih izvođača rado koristim u nastavi. Na moju sreću, postoje i objektivni razlozi za njihovu upotrebu, kako lingvistički, tako i socijalni, kulturni, emocionalni i saznajni. Učenici su izloženi autentičnom jeziku koji im omogućava da nauče nove reči i izraze, pravilan izgovor i intonaciju, da uoče primenu gramatičkih struktura, kao i da se upoznaju sa kulturom raznih nacija. Popularne pesme su neretko i društveno angažovane pa se mogu koristiti kao podsticaj za razgovor o nekim problemima savremenog društva.\nPored dobrog odabira pesme, važno je osmisliti i način na koji će se ona upotrebiti za učenje jezika pa zatim, shodno tome, pripremiti odgovarajuće zadatke za učenike.\nU praksi se najčešće koristi radni list na kojem je odštampan nepotpun tekst pesme koji učenici treba da dopune pre ili tokom slušanja pesme. Ovakav tip vežbanja koristim uglavnom za uvežbavanje ili obnavljanje gramatičkih struktura, na primer, vremena u engleskom jeziku. Mnoge pesme su bogat izvor reči koje želite da učenici savladaju. Njihovo ponavljanje uz pomoć pesama je jedan od najboljih načina da ih memorišu.\nJednostavna vežba slušanja: Odštampajte tekst pesme, isecite i izmešajte papiriće. Dok slušaju pesmu, učenici ređaju stihove po redu. Ova vežba je naročito pogodna za savladavanje vokabulara, pravilnog izgovora i intonacije.\nJoš jedan način za učenje vokabulara je da učenicima date papir sa kompletnim tekstom pesme. Na tabli, osim reči koje želite da uvežbaju, napišite još nekoliko srodnih. Dok slušaju, učenici treba da zaokruže one koje se javljaju u pesmi.\nPesme mogu poslužiti i za govorne vežbe. Neke pesme, bilo same ili u kombinaciji sa muzičkim spotom, pričaju neku priču. Zadajte učenicima zadatak da je prepričaju. U radu sa starijim tinejdžerima, možete koristiti pesme kao podsticaj za diskusiju o ozbiljnim društvenim i globalnim problemima, ali i o međuljudskim odnosima. Dan zaljubljenih je prilika da učenici izaberu pet omiljenih ljubavnih pesama koje ćete poslušati na času i povesti razgovor o toj njima bitnoj temi. Kako preboleti raskid je takođe njima bliska tema kojom se bave mnoge popularne pesme pa možete, ako to učenici žele, razgovarati i o tome.\nDa li muzika može biti podsticaj za vežbu pisanja? Naravno. Pustite neki instrumental, kažite učenicima da se opuste, slušaju i napišu priču koju im muzika „priča”. Ova vežba je naročito korisna onda kada treba primiriti učenike.\nAlternativni načini upotrebe muzike uključuju puštanje pesme kao vremenskog ograničenja za izradu zadatka, stvaranje prijatne atmosfere na času (imala sam odeljenja koja su volela da slušaju muziku dok rade pismene provere) ili jednostavno možete uživati u muzici na kraju uspešno realizovanog časa.\nZa kraj, sledi lista pesama koje sam koristila na svojim časovima:\n„The Show Must Go On” – Queen (Present Simple & Present Continuous contrast);\n„Monday Morning” – Melanie Fiona (Future forms);\n„Go Gentle” – Robbie Williams (Future forms, First conditional);\n„Change” – Lisa Stansfield (Second Conditional);\n„Stronger” – Kelly Clarkson (Comparatives);\n„The Winner Takes it All” – Abba (Participi);\n„Money, Money, Money” – Abba (Money vocabulary);\n„I Don’t Wanna Be a Hero” – Johnny Hates Jazz (sjajna antiratna pesma pogodna za učenje vokabulara i razgovor na temu rata);\n„Another Day in Paradise” – Phil Collins (razgovor na temu beskućništva);\n„Beds are burning” – Midnight Oil (ekološki problemi);\n„One More Night” – Maroon 5 (izrazi u vezi sa osećanjima i razgovor na temu problematičnih odnosa).\nOvde se lista ne završava, naravno. Kako izgleda vaša? Na koje načine koristite pesme i muziku uopšte na svojim časovima?


11.09.2019 u 21:19\nKAIRO - Lider terorističke mreže Al Kaida Ajman al Zavahri pozvao je muslimane da napadnu ciljeve u SAD, Evropi, Izraelu i Rusiji, u govoru povodom 18 godina od terorističkog napada na SAD 11. septembra. U video snimku koji je objavila ova militantna grupa, Al Zavahri (68) je kritikovao i „povratnike” iz džihada, obraćajući se onima koji su u zatvoru promenili pogled na napad 11. septembra smatrajući ga sada neprihvatljivim zbog stradanja civila. „Ako želite da se džihad fokusira samo na vojne mete, američka vojska je prisutna širom sveta, od istoka do zapada. Vaše države su pune američkih baza, i svim tim nevernicima i korupcijom koju šire”, rekao je u snimku Al Zavahri, a prenosi AP U koordiniranim otmicama aviona Al Kaide 11. septembra 2001. godine poginulo je gotovo 3.000\n01.03.2019 u 10:27\nAmerika traga za Bin Ladenovim sinom\nVAŠINGTON – SAD nude nagradu u iznosu do milion dolara za informacije o Hamzi bin Ladenu, sinu ubijenog vođe Al Kaide Osame bin Ladena. Bi-Bi-Si prenosi navode neimenovanih američkih zvaničnika da Hamza bin Laden postaje novi vođa ove ekstremne islamističke organizacije. Veruje se da se on nalazi na području u blizini avganistansko-pakistanske granice. Navodi se da je on poslednjih godina objavljivao audio i video poruke u kojima je pozivao sledbenike na napade na SAD i zapadne saveznike u znak osvete zbog ubistva njegovog oca. Podseća se da su pripadnici američkih specijalnih snaga 2011. ubili Osamu bin Ladena, koji je odobrio napade na SAD izvedene 11. septembra 2001, u kojima je skoro 3.000 ubijeno. Veruje se da Hamza bin Laden ima oko 30 godina, a pre dve godine vlasti\n„Kalifat” pred slomom, Islamska država opstaje\nNakon gubitka Mosula, „kalifat” je, kao paradržavna tvorevina, pred svojim poslednjim danima, ali Islamska država (ID), kao ideja i teroristička organizacija, nije slomljena. O „kalifu” Abu Bakru el Bagdadiju možda nećemo čuti više ništa nakon što je njegova ID konačno potvrdila da je likvidiran, ali naći će se neko da ga zameni onako kako su i mesto Osame bin Ladena u džihadističkoj internacionali preuzeli drugi, među njima i Bagdadi. Irak i Sirija bi uskoro trebalo da budu oslobođeni od njegovih jurišnika, ali po cenu stravičnog razaranja i razgorevanja sunitsko-šiitskog razdora koji je i omogućio nastanak ID.\n09.06.2017 u 22:05\nZalivska kavga se širi na rog Afrike\nSomalija i Iran: dve muslimanske države na obodima Arabijskog poluostrva otvorile su krajem sedmice Kataru izlaz iz pomorske, vazdušne i kopnene blokade koju su Dohi 5. juna nametnuli susedi u Zalivu. Kavga među sunitskim režimima u zoni najvećih svetskih rezervi nafte dobila je tako iskorak nepredvidivog razvoja, na rogu Afrike, tako i u zoni Ormuskog prolaza.\n30.05.2017 u 09:13\nEgipat ponovo bombardovao ciljeve Al Kaide u Libiji\nBENGAZI - Egipatski borbeni avioni izveli su u ponedeljak vazdušni napad na libijski grad Derna, nastavljajući tako napade protiv islamskih ekstremista, koji su odgovorni za prošlonedeljne napade i ubistva egipatskih hrišćana, saopštili su predstavnici libijske vojske. Jedan od svedoka kazao je da je u jednom napadu ciljan zapadni ulaz u grad Dernu, a u dva druga gađani su delovi na jugu grada. Predstavnik egipatske vojske odbio je da prokomentariše taj događaj, međutim, komandant libijske brigade Abdulsalam el Hasi kazao je Rojtersu da su u napadima ciljane dve grupe povezane sa Al Kaidom. „Vazdušne napade zajedno su izveli Libijska nacionalna armija i egipatska vojska”, izjavio je portparol Libijske nacionalne armije Ahmad Mesmari. Egipatske vazdušne snage počele su napad\n11.09.2016 u 08:46\nDan kada je napadnuta Amerika - minut ćutanja u 8.46\nVAŠINGTON - Danas se navršava 15 godina od terorističkih napada na Njujork i Vašington 11. septembra 2001. godine, u kojima je poginulo gotovo 3.000 ljudi. U Americi se obeležavanje godišnjice tradicionalno održava u Nacionalnom memorijalnom centru, koji se nalazi na mestu nekadašnjeg Svetskog trgovinskog centra, gde su srušsene dve „kule bliznakinje”. Odavanje pošte žrtvama u Memorijalnom centru uključuje i čitanje imena stradalih u napadima 1993. i 2001. godine, dok uveče dva snopa plave svetlosti uperena ka nebu podsećaju na srušene kule Svetskog trgovinskog centra. Napadi, koje je izvela teroristička organizacija Al Kaida, počeli su udarima dva oteta aviona koji su srušili „kule bliznakinje” posle čega je usledio udar trećeg aviona na zgradu Pentagona u Vašingtonu. Na kraju je oboren\n18.05.2016 u 15:49\nAl Kaida poziva na ubijanje američkih biznismena\nLONDON – Teroristička orgnizacija Al Kaida pozvala je svoje sledbenike da nanesu udarac privredi SAD tako što će ubijati vodeće američke biznismene i preduzetnike poput osnivača Majkrosofta Bila Gejtsa. Tekst objavljen u časopisu Al Kaide „Inspajer”, poziva na „Profesionalna ubistva”, a uz njega stoji fotografija čoveka sa kapuljačom kako gleda nečiju kuću. Uz tekst je prikazana i fotografija Bila Gejtsa poprskana krvlju preko koje je položen pištolj. Institut za istraživanje medija na Bliskom istoku (MEMRI), koji je imao uvid u primerak časopisa, saopšto je da se u članku iznose detaljne informacije o pripremi i vršenju ciljanih ubistava, prenosi Skaj njuz. Urednik „Inspajera” Jahja Ibrahim je u izjavi za časopis izrazio rešenost džihadistickih grupa da napadaju Amerikance i to na\n23.04.2016 u 12:49\nDron u Jemenu ubio dva pripadnika al Kaide\nJEMEN – U vazdušnom udaru dronom, poginule su dve osobe, južno od Jemena, u gradu Maribu. Pretpostavlja se da su bili pripadnici al-Kaide, rekli su lokalni zvaničnici a preneo Rojters. Dron je ispalio dva projektila na auto u kojem su bile dve osobe i totalno ga uništio. Vojska SAD koristi napade dronovima u Jemenu kako bi ciljali terorističke vođe al-Kaide na arabijskom poluostrvu. Teroristi sa arabijskog poluostrva su posebno opasni jer planiraju napade podmetanjem bombi u avione na internacionalnim linijama ka zapadnim zemljama. Još od početka civilnog rata u Jemenu prošle godine, grupa terorista na arabijskom poluostvu preuzela je kontrolu u južnom Jemenu i formirala lokalnu vladu. Rat se vodi između pripadnika plemena Huti i snaga lojalnih bivšem predsedniku, nasuprot snagama\n09.04.2016 u 13:43\nPripadnici Al-Kaide ubili 15 vojnika u Jemenu\nADEN – Članovi militantne terorističke grupe Al-Kaida zarobili su i ubili 15 vojnika u južnom Jemenu. Ubijeni su bili vojnici lojalni predsedniku Ab-Rabu Mansur Hadiju, rekli su lokalni zvaničnici, prenosi Rojters. Vojnike su zarobili militanti dok su iz južne luke u Adenu putovali u provinciju al-Mahra koja se nalazi u istočnom Jemenu. Putovali su preko grada Ahvar, u provinciji Abidžan, koja je pod kontrolom Al-Kaide. Zvaničnici kažu da su teroristi streljali vojnike. Preostalih 17 vojnika koji su zarobljeni su ranjeni tokom napada, ali se veruje da su još živi, mada tačnih informacija nema. (Foto Rojters) Vojnici su bili u poseti porodicama u Adenu i vraćali su se u vojnu bazu u al-Mahri, gde su trebali da prime platu, izjavili su u sigurnosnim snagama. Nisu


Pravoslavni vernici slave Blagovesti -\nХоумкултураPravoslavni vernici slave Blagovesti\nApril 7, 2017 Petar Videnov култура 0\nPravoslavni vernici koji se pridržavaju Julijanskog kalendara danas slave Blagovesti, jedan od 12 najvećih hrišćanskih praznika. Blagovesti se obeležavaju u znak sećanja na “blagu vest”. Prema crkvenin knjigama, arhangel Gavrilo je objavio Bogorodici da je Duh sveti nju odabrao da bude majka Isusu Hristu.\nPraznik Blagovesti je u crkvenom kalendaru obeležen crvenim slovom i spada u radosne događaje, nepokretan je praznik i slavi se se uvek 7. aprila, tačno devet meseci pre Božića.\nPrema narodnimn običajima, smatra se da od Blagovesti počinje setva jarih žitnih kultura i veruje se da je današnji dan srećan za kalemljenje voćaka.\nВярващите днес празнуват Благовещение Pravoslavni vernici u Srbiji obeležavaju Badnji dan, koji prethodi Božiću Julijanska Nova godina i Sveti Vasilije Veliki Празници и традиции: Св. Свещеномъченик Харалампий – покровител на пчеларите\nЗа Petar Videnov\t2011 Articles\nДнес се навършват 110 години от обявяването на Независимостта на България. Тя е провъзгласена на 22 септември 1908 година във Велико Търново с манифест на княз Фердинанд в църквата “Св. 40 мъченици”, а след това […]\nMay 1, 2016 M. G. 0\nВеликден в Русия е най-големият празник през годината. Наричат този ден Воскресение. В Царска Русия той бил посрещан с особена тържественост – пищно украсени църкви и къщи, илюминации, величествени служби. Главно място на великденската […]\nJuly 7, 2018 Petar Videnov 0\nPravoslavna crkva i vernici koji se pridržavaju Julijanskog kalendara slave rođenje Svetog Jovana Preteče i Krstitelja Hristovog. U narodu praznik je poznatiji kao Ivanjdan. To je, uz Hristovo i Bogorodičino, jedno od tri sveta rođenja […]


Dobojski Info - POSAO U NJEMAČKOJ ZA MEDICINSKE RADNIKE: Objavljeni novi datumi za prijavu i intervjue sa kandidatima\nsubota, 19 januar 2019 09:39\nFOTO: Dobojski Info | POSAO U NJEMAČKOJ ZA MEDICINSKE RADNIKE: Objavljeni novi datumi za prijavu i intervjue sa kandidatima\nAgencija za rad i zapošljavanje BiH obavještava zainteresirane kandidate da će se prvi krug intervjua za Triple Win projekt - zapošljavanje medicinara u SR Njemačkoj u 2019. godini održati od 25.2.2019. do 28.2.2019. godine, a rok za prijave je 3.2.2019. godine.\nPrijave se mogu slati putem lokalnih biroa službi za zapošljavanje, zavoda za zapošljavanje, te direktno u Agenciju za rad i zapošljavanje BiH.\nNa pitanje da li ovaj projekat na neki način doprinosi odlasku građana iz Bosne i Hercegovine, Emir Čomor, koordinator projekta, odgovara kako oni ne podstiču ljude na odlazak iz Bosne i Hercegovine, ali je činjenica da ih veliki broj samostalno zemlju napusti svake godine.\n"U tom traženju boljeg života izvan naših granica, građani često budu predmet raznih prevara ili neispunjenih obećanja. Često su prepušteni sami sebi da se snalaze i teže se integrišu u strana društva, ili se vrate kući, nakon mnogo vremena i novca potrošenog uzalud" rekao je on.\nNaglašava kako im se pruža veća sigurnost u procesu onima koji se odluče otići, i to samo onima koji su iz medicinske struke, gdje je registrovan veliki broj nezaposlenih u BiH.\n"Triple Win projekat nudi sistemsko i posredovano zapošljavanje i praćenje, što znači da smo sa kandidatom u kontaktu cijelo vrijeme, od prijave na konkurs, do njihove pune integracije u njemačko društvo. U tom periodu kandidat ima podršku u pripremi, odlasku i integraciji u novu sredinu. Kandidate pripremamo kroz besplatne jezičke, stručne i orijentacione kurseve, nakon čega slijedi pomoć pri spajanju sa poslodavcima u Njemačkoj i sklapanju ugovora o radu, kao i ranoj integraciji." ističe.\nViše iz ove kategorije « Privremene penzije za radnike koji su dugo na bolovanju? (VIDEO) Elektronsko izdavanje građevinskih dozvola u Republici Srpskoj krajem 2019. »


Biznis Insajder INSIDE TRENDS konferencija podeljena je u tri tematske celine: FINTECH, LIFE SCIENCE i BUSINESS 4.0. Dvodnevnu konferenciju posetiće 1.000 ljudi iz sveta medija, nauke, marketinga i biznisa koji će učestvovati i pratiti predavanja, debate i radionice govornika iz celog sveta, među kojima su: Kevin Mitnik, najpoznatiji haker na svetu i autor knjiga "Umeće provale" i "Umetnost obmane", Igor Bogićević, CTO i osnivač “Seven Bridges Genomics”, kompanije koja pomaže naučnicima širom sveta u istraživanju i razvoju lekova za kancer i genetska oboljenja. Njegove analize mogu doprineti prevenciji epidemija, smanjiti troškove medicinskih usluga i isključiti medicinske testove na ljudima menjajući ih specijalnim algoritmima. Juraj Vačulik, ko-osnivača i CEO “AeroMobil”, kompanije koja pravi leteće automobile takođe će učestovati na konferenciji kao i Tomas Krog Jensen, generalni direktor “Copenhagen FinTech”, organizacije koja želi da dansku prestonicu pretvori u finansijski centar, kao i Atanas Rajkov, direktor razvoja poslovanja “Vibera” za CIS & CEE, kompanije koja nudi svetski poznatu platformu za komunikacije. Profesor Feliks Oberholcer-Ge sa “Harvard Business School” odgovoran za istraživanje poslovnih strategija, posebno u oblasti medija, takođe će učestvovati na konferenciji.\n- Teško da postoji i jedna industrija koja danas nije pogođena ubrzanim tehnološkim napretkom. Mediji i advertajzing sektor su već prošli kroz te promene iako još veće tek dolaze sa sve širom upotrebom glasa kao interfejsa, AR i ‘Big Date’. Način na koji pravimo marketinške strategije se dramatično promenio, a još mnogo toga treba da naučimo, kaže Jovan Protic, COO Onet-RAS Poljska Grupa.\n- Sa blokčejnom, kripto valutama i AI, finansijski sektor takođe više neće biti isti. Iako se puno govori, retki su jednostavni odgovori i lako svarljive informacije koje govore o tome kakve su nam strategije potrebne za fintech. Hrana koju jedemo proizvodiće se uz veliku pomoć tehnologije i podataka, dijagnostika u medicini prolazi kroz ogromnu promenu i koristi prednosti tehnologije u sve većoj meri. Medicina o kojoj govorimo, biće mnogo više prilagođena našim genomima, ističe Protić.\n- Pridružite nam se i saznajte od pravih eksperata na terenu sve o trendovima koji već uveliko oblikuju naš biznis. INSIDE TRENDS je o konkretnim i praktičnim savetima, primenljivim u naredne 2-3 godine, koje će omogućiti da se vaše poslovne strategije bolje uklope za budućnost.\nPrisustvo na konferenciji potvrdili su i: Laurenti Arnault, CEO WT Vox, kompanije koja podržava modne inovacije koristeći virtuelnu realnost i veštačku inteligenciju, Arkadius Hajduk, predsednik Upravnog odbora MEDDO S.A., kompanija koja nudi zdravstvenu tehnologiju kroz AI/ML; Edita Kocjik, poslovna žena godine u 2014. u dve kategorija, ko-osnivač i CEO SiDLY, tehnološke kompanije koja je razvila sistem telecare nege zasnovan na osnovu SiDLY Care telemedicine band; Vojček Radomski, CEO i osnivač StethoMe™, prvog svetskog elektronskog stetoskopa za kontrolu zdravlja respiratornih organa; Tomaš Čekovic, ko-osnivač i partner u MCI Capital fund; Fedele Di Madjio, ko-osnivač i CEO DiPocket Limited, kreator aplikacije za upravljanje finansijama; Karol Sadaj, direktor u kompaniji koja nudi inovativna rešenja u oblasti međunarodnog plaćanja uključujući Revolut multi-valutnu karticu; Macej (Mat) Szurek, ko-osnivač i CMO RemmedVR, kompaniji koja radi na upotrebi virtuelne realnosti u medicini; Lukaš Dilag, osnivač i CEO VoicePIN, kompanije koja radi na upotrebi tehnologije prepoznavanja glasa u poslovne svrhe i Ros Slejght, CSO konsultantske kuće SOMO, ekspert za ponašanje potoršača i promene tržišta, posebno na mobajlu. Bartoš Borucki, sa Interdisciplinarnog Centre za matematički i kompjuterski modeling na Univerzitetu u Varšavi, takođe će učestvovati na konferenciji. On je uključen kao podrška u radiologiji, dijagnostici i hirurgiji upotrebom matematčkih modela, mašina za učenje, veštačke inteligencije i vizualnih metoda.\nViše informacija o Biznis Insajder INSIDE TRENDS konferenciji, programu i učesnicima možete naći na ovom linku: https://insidetrends.businessinsider.com.pl/en/start-en/\nO Biznis Insajder INSIDE TRENDS\nBiznis Insajder INSIDE TRENDS je događaj na kojem se diskutuje o trendovima na globalnom tržištu. Tom prilikom eksperti svetskog glasa odgovaraju na pitanja kako se svet modernih finansija, medija, novih tehnologija, medicine i zdavlja menja i kakav će biti svet u kojem ćemo živeti za svega 2-3 godine. INSIDE TRENDS biće jedan od najznačajnijih događaja u oblasti biznis trendova u regionu Centralne i Istočne Evrope. Događaj organizuje Biznis Insajder Poljska. Biznis Insajder INSIDE TRENDS konferenciju posetiće 1.000 ljudi iz sveta biznisa, marketinga, nauke i medija koji će imati prilike da se na jednom mestu sretnu i razmene svoja iskustva.


Middleton Swimming Pool : hoteli blizu, fotografije, adresa, Велика Британија plan, blizu, rezervacija\nMiddleton Swimming Pool (Велика Британија)\nAdresa: Tickford Street, Newport Pagnell, England\nPoÅ¡tanski kod: MK16 9BG\nGrad: Newton - le - Willows\nU hotelu De Vere Venues Harben House pronaći ćete sve usluge, a posebno: Restoran, Room Service, Bar, Recepcija otvorena 24 sata, Sobe za nepušače, Perionica, Besplatan parking, Ekspres prijava/odjavaNastavak gostiju, Samo za nepušače, Televizija. Kategorija mu je tri zvezdice, a stil Povoljan.De Vere Venues Harben House ima 137 soba/e/u. Cene se kreću od 3 296 dinar - Srbija za najjeftinije sobe, ali na raspolaganju su sobe svih kategorija: od soba tipa Room do soba tipa Room.Na 12 minuta kolima udaljenosti od centra grada, ovaj hotel se nalazi u ulici Tickford Street, Newport Pagnell, a pozicija mu je sever za grad Milton Keynes. Sve to ga čini idealnim za otkrivanje grada i okoline.Aerodrom Luton se nalazi na oko 67 minuta kolima od hotela (33 kilomet(a)ra ).Ovaj hotel pruža i posebne pogodnosti, kao što je na primer: vrt.Deo je lanca De Vere Venues.Ostali putnici su ovom hotelu dali ocenu 6 od 10.Uživajte u pogodnostima koje ovaj hotel pruža, kao što je na primer sauna. Ima brzu internet konekciju.Korisne informacije:U ovom hotelu biće Vam na raspolaganju parking uz naplatu.Sakrijte\nNalazi se u ulici TICKFORD STREET NEWPORT PAGNELL, pozicija mu je severozapad za grad Newport Pagnell, a od centra je udaljen samo 1 minut hodom.Stil hotela HARBEN HOUSE je Porodičan, a pruža pun komfNastavakor i usluge kao što su: n.a.. Ukoliko želite da idete na aerodrom, Luton je udaljen 33 kilomet(a)ra od hotela, odnosno oko 67 minuta kolima.Sakrijte\nSa kapacitetom od 40 soba/e svih kategorija (od soba tipa Double do soba tipa Double), Swan Revived Hotel nudi cene koje se kreću od 7 439 dinar - Srbija .U hotelu Swan Revived Hotel pronaći ćete sve Nastavakusluge koje treba da ima hotel kategorije tri zvezdice za grad Milton Keynes: Restoran, Room Service, Bar, Recepcija otvorena 24 sata, Posluženje doručka u sobi , Besplatan parking, Samo za nepušače, Televizija. Stil ovog hotela je Povoljan.Na 13 minuta kolima udaljenosti od centra grada, ovaj hotel se nalazi u ulici High Street, Newport Pagnell, a pozicija mu je severozapad za grad Milton Keynes. Sve to ga čini idealnim za otkrivanje grada i okoline.Aerodrom Luton se nalazi na oko 68 minuta kolima od hotela (34 kilomet(a)ra ).Ima brzu internet konekciju.Korisne informacije:U ovom hotelu biće Vam na raspolaganju parking uz naplatu.Sakrijte\nU hotelu Holiday Inn Milton Keynes East M1 Junc 14 pronaći ćete sve usluge, a posebno: Restoran, Room Service, Bar, Recepcija otvorena 24 sata, Novine, Sobe za nepušače, Perionica, Posluženje doručka Nastavaku sobi , Besplatan parking, Ekspres prijava/odjava gostiju, Samo za nepušače. Kategorija mu je tri zvezdice, a stil Luksuzan.Pozicija ovog hotela je jugoistok za grad Newport Pagnell, a nalazi se u ulici London Rd, Moulsoe, na samo 5 minuta kolima od centra grada.Ovaj hotel pruža i posebne pogodnosti, kao što je na primer: vrt.Deo je lanca Holiday Inn Hotels & Resorts.Ima brzu internet konekciju.Ostali putnici su ovaj hotel ocenili ocenom 3 od 5.Uživajte u pogodnostima koje ovaj hotel pruža, kao što je na primer teretana. Aerodrom Luton se nalazi na oko 63 minuta kolima od hotela (31 kilomet(a)ra ).Korisne informacije:U ovom hotelu biće Vam na raspolaganju besplatan parking.Sakrijte\nStil ovog hotela kategorije četiri zvezdice je Luksuzan za grad Milton Keynes. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Novine, Sobe za nepušaNastavakče, Poslovni centar, Perionica, Besplatan parking, Ekspres prijava/odjava gostiju, Samo za nepušače, Televizija, Klimatizovano, Satelitska televizija. Pozicija ovog hotela je sever za grad Milton Keynes, a nalazi se u ulici London Road, na samo 8 minuta kolima od centra grada.Aerodrom Luton se nalazi na oko 63 minuta kolima od hotela (31 kilomet(a)ra ).Možete da se opustite zahvaljujući pogodnostima koje nudi hotel, kao što je na primer teretana. Ovaj hotel pruža i posebne pogodnosti, kao što je na primer: vrt.Pripada hotelskom lancu HI.Ima brzu internet konekciju.Napomena:U ovom hotelu biće Vam na raspolaganju parking uz naplatu.Sakrijte


za izbor nevladinih organizacija koje će potpisati Protokol o saradnji sa Ministarstvom sigurnosti o osiguranju adekvatnog i sigurnog smještaja i zbrinjavanja stranaca žrtava trgovine ljudima u BiH\nNa osnovu člana 56. stav (1) Zakona o ketanju i boravku stranaca i azilu („Službeni glasnik BiH“, broj 36/08) i člana 15. stav (2) Pravilnika o zaštiti stranaca žrtava trgovine ljudima („Službeni glasnik BiH“, broj 90/08), Ministarstvo sigurnosti Bosne i Hercegovine objavljuje\nza izbor nevladinih organizacija koje će potpisati\nProtokol o saradnji sa Ministarstvom sigurnosti o osiguranju adekvatnog i sigurnog smještaja i zbrinjavanja stranaca žrtava trgovine ljudima u BiH\nMinistarstvo sigurnosti poziva nevladine organizacije (NVO), čija je djelatnost usmjerena na osiguranje smještaja, pomoći i zaštite stranaca žrtava trgovine ljudima, da podnesu prijavu za izbor nevladinih organizacija koje osiguravaju adekvatan i siguran smještaj i zbrinjavanje stranaca žrtava trgovine ljudima.\nNevladine organizacije su dužne priložiti:\n- ovjerenu kopiju rješenja o registraciji NVO sa naznakom djelatnosti koju obavlja, identifikacijski broj (ID broj) i ugovor o otvaranju transakcijskog računa s bankom.\nPrijave na Javni poziv se podnose isključivo na sljedećem obrascu.\nIspunjen obrazac sa svom dodatnom dokumentacijom mora biti dostavljen u zatvorenoj koverti preporučenom poštom na sljedeću adresu:\nsa naznakom: „Prijava na Javni poziv za izbor NVO“.\nRok za dostavu prijava je 15 dana od dana objavljivanja ovog poziva.\nKomisija za izbor nevladinih organizacija koje osiguravaju adekvatan i siguran smještaj i zbrinjavanje stranaca žrtava trgovine ljudima u BiH zadržava pravo da putem Ministarstva sigurnosti BiH provjeri podatke prezentovane u prijavama.\nSve dodatne informacije u vezi sa Javnim pozivom mogu se dobiti na broj telefona Ministarstva sigurnosti: 033/492-481.


Saopštenje Zajednice superligaša: Smena Lazovića je demonstracija sile - MaxBet Sport\nSaopštenje Zajednice superligaša: Smena Lazovića je demonstracija sile\n24.05.2021. Ažurirana vest: 24.05.2021. u 18:38\nDragomir Lazović (Foto: Starsport)\nBuran dan u srpskom fudbalu. Na mesto zamenika predsednika Fudbalskog saveza Srbije (FSS) postavljen je Nenad Bjeković. On je nasledio Marka Pantelića koji je smenjen. Pantelić je nedavno smenio čelnika Zajednice Super i Prve lige Srbije Dragomira Lazovića sa mesta člana IO FSS. Ovog ponedeljka se oglasila Zajednica, čije saopštenje prenosimo u celosti:\nKUP SRBIJE: U utorak od 19 igraju Crvena zvezda – Partizan, a u kladionici MaxBet je kvota na pobedu domaćina 2.30.\n– Shodno zahtevu FSS za mišljenje Zajednice po pitanju predloga za izmenu dnevnog reda IO FSS od strane člana IO FSS i predsednika Zajednice Dragomira Lazovića, kao i dopisa FK Rad i FK Javor u vezi broja klubova koji ispadaju iz Superlige, koji je stigao na adresu FSS, smatramo da je takav predlog prvobitno trebalo da bude razmatran pred nadležnim organima Zajednice, pa tek onda na osnovu zaključaka išao u dalju proceduru relevantnim organima FS Srbije. Kao što je poznato postupanje po predlogu za izmenu broja klubova koji ispadaju iz liga nije pravno moguće, u redovnim okolnostima, jer je isti u suprotnosti sa Zakonom o sportu Republike Srbije i propisima FS Srbije kojima su definisani uslovi i rokovi za promenu sistema takmičenja. Drugi zahtev gospodina Lazovića za dopunu dnevnog reda sednice IO FSS je potpuno legitiman i pravno utemeljen.\nZajednica fudbalskih klubova Superlige i Prve lige Srbije najoštrije osuđuje način na koji je predsednik Zajednice Superlige i Prve lige Srbije razrešen sa funkcije člana Izvršnog odbora FSS, istovremeno smatrajući je neutemeljenom i zahtevajući preispitivanje ove odluke od strane zamenika predsednika FSS, koji je ovakvu odluku doneo.\n– stavljanje van snage odluke o razrešenju predsednika Zajednice Superlige i Prve lige Srbije sa funkcije člana IO FSS,\n– hitno formiranje radnog tela koje će se baviti analizom i eventualnim izmenama sistema takmičenja za naredne tri takmičarske sezone,\n– vraćanje prava klubovima na eksploataciju sopstvenih ekonomskih prava koja proističu iz takmičenja u Superligi i Prvoj ligi Srbije,\n– uvođenje obaveze licenciranja klubova za učešće u Prvoj ligi Srbije.\nOglasio se Asano iz Japana: Raskinuo sam ugovor sa Partizanom jer sam bio zabrinut\nZAVRŠEN DRUGI MANDAT Iskusni vezista napustio Voždovac


Tri praktična saveta za intimnost bez erekcije - Erekcija.rs\nTri praktična saveta za intimnost bez erekcije\nKada se suoče sa problemima u seksualnom funkcionisanju, parovi se u intimnim odnosima susreću sa još jednim neprijatnim scenarijom. Tamo gde je intimnost bila ispunjena uživanjem i bliskošću, počinju da se javljaju frustracija i razočarenje.\nErektilna disfunkcija, pogotovo ako prelazi u hroničan problem, ponekad može značiti da intimni odnos više neće biti isti kao pre. O tome sve češće govore seksualni terapeuti, podsećajući da ED nipošto ne znači da partneri ne mogu imati zadovoljavajući seksualni život.\nPo mišljenju seksualnih terapeuta, doživljaj intimnosti se često bazira na nepotpunim uverenjima – na primer, da je seks nezamisliv bez erekcije i penetracije, ili da po pravilu završava orgazmom. Isto tako, sam seksualni čin podrazumeva mnogo više od fizičke bliskosti. Za parove koji u ovome vide nepremostivi izazov, prvi savet je da otkriju uzrok problema sa potencijom.\nPre svega, važno je na vreme saznati da li je reč o uzroku fiziološke ili psihološke prirode. U zavisnosti od toga, lekar će preporučiti i odgovarajuću terapiju. U međuvremenu, stručnjaci preporučuju parovima da nastave da istražuju kako mogu poboljšati svoj seksualni život.\n1. Razgovarajte o svojim i partnerovim emocijama. Kada se u vezi pojavi problem sa smanjenom potencijom, dešava se da partnerke to dožive kao signal da ne mogu da zadovolje partnera. Otkrivanjem pravog uzroka ED, mnogi parovi mogu značajno ublažiti emocije nelagode i straha.\nZato je važno razgovarati o tome da to nije krivica nekoga od partnera. Kako bi nastavili da i dalje neguju odnos, nipošto ne bi trebalo da bude mesta osuđivanju i prebacivanju. Iako otvoren razgovor često nije nimalo lak, partneri će upravo na taj način jedan drugome dati prostora za poboljšanje odnosa.\n2. Otkrijte šta vam u odnosu pričinjava zadovoljstvo. Seksolozi često ističu da za seksualni odnos i postizanje vrhunca nije uvek neophodna erekcija. I u ovom slučaju, put ka zadovoljavajućem odnosu počinje komunikacijom između partnera – kako verbalnom, tako i fizičkom.\nŠta je ono što vas uzbuđuje i u čemu posebno uživate? Da li su to određeni pokreti ili dodiri, koji ne moraju uvek uključivati penetraciju? S druge strane, ukoliko i dođe do erekcije, stavite do znanja partnerki šta je ono što vam posebno prija.\nČak i za parove koji su u dugim vezama, ovo su pitanja koja otkrivaju šta za njih zapravo predstavlja zadovoljavajući odnos. Sem toga, osećaj uzbuđenja ne mora biti vezan isključivo za sam seksualni čin. Na primer, predigra u kojoj su partneri potpuno obučeni može biti veoma opuštajuća, a u isto vreme dodatno podstaći osećaj bliskosti.\nJedan od ciljeva ovakvih „vežbi“ jeste da se smanji psihološki pritisak, odnosno uverenje da je neophodno da partner postigne erekciju. Parovi ga mogu posmatrati i kao neku vrstu izazova, gde predigra ne mora uvek voditi ka oralnom seksu ili penetraciji. Suština je da se partneri fokusiraju i na drugačije telesne senzacije, vodeći računa o tome da obema stranama bude prijatno.\n3. Zadržite i negujte pozitivan stav. Kada erektilna disfunkcija zapreti da naruši bliskost i intimu, parovima isprva može biti teško da zadrže pozitivan stav. U tom slučaju, uz razumevanje koje pružaju jedan drugome, od velike koristi može biti i savet psihologa ili seksualnog terapeuta.\nNa taj način parovi dobijaju smernice o tome šta sve mogu učiniti kako bi što uspešnije prevazišli izazove. Pre svega, erektilna disfunkcija nije isključivo fizički problem, već se posledice osećaju i na psihološkoj ravni – u vidu pada samopouzdanja, anksioznosti, osećaja stida ili depresije). Osim psihološke podrške, zajednički odlazak kod terapeuta omogućava partnerima da otkriju nove načine kako zadržati ili ponovo ostvariti fizičku i emocionalnu bliskost. Kada na ovaj način pristupe problemu, većina parova vremenom shvati da i sam seksualni čin može ponovo postati uzbudljiv – sa ili bez erekcije.\nАутор Erekcija.rsОбјављено 28. јуна 2021. Категорије Magazin\nПретходно Претходни чланак: Božidar (56 god.)\nСледеће Следећи чланак: tina (31 god.)\nKoji je najbolji prirodni lek za potenciju i da li stvarno pomažu u poboljšanju erekcije? 128.6k views\nVezbe za bolju erekciju: 10 saveta kako poboljsati potenciju kod muskaraca 120k views


Jovan Dučić - Samoubistvo\nNedelja, 15 Decembar 2013 17:42\nJovan Dučić - Samoubistvo Istaknut\nEduar Mane - Samoubistvo\nŠto je najčudnije: mladi se ljudi osećaju nesrećnijim nego stariji. Mladićsko je očajanje naglo i ogorčeno, jer ne znaju koliko posle prvih poraza ostaje u životu još novih puteva sreće i pobede; zato je i najviše samoubistava među mladima.\nMladim ljudima je teško biti srećan i zasićen jer je njihov život preterano bogatiji u željama nego u sredstvima. Čak kada vrše i samoubistva, oni to češće čine iz nerazumne sujete i romantičke parade nego iz očajanja, jer je očajanje i tako nerazumljivo kod mladih i zdravih. Mladi ne znaju šta imaju i zato potcenjuju život. Šekspir stavlja u usta mladog Romea ove reči: "Obesite vašu filosofiju ako ona ne može da napravi jednu Juliju, i premesti jedan grad s nekog mesta na drugo mesto..." Kod mnogih ljudi je ideja o životu veća nego život. Svakako, prosti duhovi sve uproste, a inteligentni sve komplikuju; istina je po sredi i za srednje.\nIz knjige O sreći\nPročitano 5344 puta\tPoslednji put izmenjeno Četvrtak, 11 Juli 2019 10:47\nViše iz ove kategorije « Meša Selimović - O romanu Derviš i smrt\tBolani Dojčin »\nVi ste ovde: Home Pero Jovan Dučić - Samoubistvo


Tri znaka kruga - Saša Karalić - Online knjižara Dereta\nKnjiga u znaku broja tri. Reč je o tri priče, od kojih su dve smeštene u doba Drugog svetskog rata i jedna u sadašnje vreme: potpuno različite sudbine dvojice ljudi u nemačkom zarobljeništvu, zemljoradnika na radu na nemačkoj farmi okruženog ljubavlju, i intelektualca komuniste u zloglasnom koncentracionom logoru Dahau. Spaja ih rodbinska krv, ali na samo pedesetak kilometara razdaljine – sasvim drugačiji životi. Tri četvrtine veka kasnije, njihov unuk je na istom mestu, u gradu Minhenu, ali on ne dolazi sa Istoka (Bosna), kao oni, već sa Zapada (Holandija). Izvorno, sva trojica poreklom stižu iz severozapadne Bosne.\nRomanom prolaze sve vojske i vere Balkana, razliva se viševekovna mešavina sklada i razaranja, ciklično kruženje zločina i osvete, ali i slike novog doba: čitava izbeglička naselja modernih evropskih humanitarnih (konc) logora, jačanje desnice u Evropi, zasićenost i ispraznost Zapada…\nUmetnik, junak trećeg dela knjige, pred šarenilom boja i zvukova modernog zapadnjačkog ćorsokaka, tumači ga u stvaralaštvu kao tehnološki iluzionizam savršenih efekata bez suštine.\nKonstatacije i pitanja od onog do ovog vremena samo menjaju formu: "Bog nije mrtav, samo se pretvorio u novac", "Bezdan priziva bezdan"; gde i kuda dalje?\nDa li se čitav život junaka zapravo sažima u jednu jedinu rečenicu, koje se seća danas kada ugleda zelenu telefonsku govornicu na minhenskoj železničkoj stanici, iz koje ju je 1992. izgovorio sestri u Jugoslaviji: "Prešao sam granicu."\nNa čitaocu je da se pita koju. Onu iza koje domaći stranac postaje "naš a svetski"? - Vladislav Bajac\nGenerated: 15.51.47TRU CHACHE


Čolina tajna: Zbog ovoga se godinama osećam jako loše!\nsreda, 09 avgust 2017 08:31\nJedna činjenica mu ne dozvoljava da oseti potpunu sreću\nLegendarni pop pevač Zdravko Čolić susreo se u Crnoj Gori sa morem prijatelja i kolega sa muzičke scene.\nPored toga što se družio sa ljudima koje decenijama poznaje, Čola je bio i u društvu ćerki Une Zvezdane i Lare, na koje je najviše ponosan u životu.\nIpak, Čola je priznao da mu jedna činjenica godinama ne dozvoljava da oseti potpunu sreću. Čak kaže da se, uoči 66. rođendana, zbog te „sitnice“ osećao hendikepirano.\n„Život se ne sastoji od uspeha i zarađenog novca, već od lepih susreta, provedenih emotivnih momenata. Što je stariji čovek, to mu sve više fali da upoznaje nove ljude, da pročita što više knjiga. Stalno se osećam hendikepiranim jer mislim da nisam dovoljno pročitao knjiga. Imam želju da odem na pusto ostrvo gde će biti jedna biblioteka i gde mogu da sve knjige pročitam. Mogu biti duhovne knjige, ali i novele“, otkrio je potencijalni plan slavni pevač.\nSTAJLING OTKRINEVE PROSTITUTKE ! !\nNEKO JE PRE NJE NASTUPAO, PA JE ODMAH OBJAVLJENO\nKAKO SU NJENI :((\nA ONA SE ZATEKLA NA BINI KAO HOSTESA :)))\nA GLUPAVI KROMANJONCI JE JEDNO 5 PUTA ZA REDOM PITALI\n'' A DJE SE KUPAS'' ?\nCRNOGORCI NEMAJU NI STRUJU NI VODU NITI KOZA MOZE DA PRODJE A KAMOLI INTERNET, TAKO DA KAO STO REKOH VRATI SE U KREVET.\nJAO KAKAV KICERAJ, KAKAV NEUKUS, PA OD GAGE BI MOGLA SAMO DA UCI ! ! !\nNANOGICA NE DOZVOLJAVA DA JOJ SE UDJE U JAZBINU, DA JOJ OPET NE BI OTKRILI ORUZJE, A I NE ZNAM STO SE TOLIKO PLASI DA POKAZE SOBU, STA IMA DA KRIJE?\nDOK GAGA KOJA NE VOLI SLIKANJE I NOVINARE (POGOTOVO ZUTE) KAO PRAVA SRPSKA DAMA DOCEKUJE I POKAZUJE SVE STO IH ZANIMA.\nZAR TI NISI LJUBOMORNA NA SPORTISTE?\nCCCC, OPET SU TI POCELE HALUCINACIJE, POGOTOVO SA TRIPOVIMA KAKO SU SLUSALE NANOGICU, AJDE SAD LEPO LEKIC PA NA SPAVANJE!!!\nTo vec nanogica radi.\nSvetlana Ražnatović nastupila je preksinoć u Budvi i to joj je bio drugi nastup na istom mestu u samo 15 dana. Ipak, iako je od prethodnog koncerta prošlo tek dve nedelje, Ceca je ponovo uspela da napuni najveću budvansku diskoteku i da publici pruži nezaboravan doživljaj. Tome je u velikoj meri, pored njenih hitova, doprineo i njen stajling.\nNaime, Ceca je pre dve nedelje u Budvi nastupila u, može se reći, veoma smernom autfitu.\nOvog puta, međutim, Ceca je izazovnim dekolteom zapalila masu, a veliki deo muške publike netremice je zurio u nju tokom čitavog nastupa, čekajući da se haljina malo pomeri i otkrije još više.\nCeca je, naime, obukla usku provokativnu haljinu, iz koje su pretile da izlete njene bujne grudi. Da je haljina ipak odlično skrojena i da opasnosti po muškarce nije bilo shvatili su svi na kraju nastupa, jer koliko god da je Ceca đuskala i vrckala, sve je ostalo na svom mestu. Otkriveno, a opet skriveno.\nStanovnici Crne Gore najviše su guglali (pretraživali na Google-u) ime srpske folk pjevačice Svetlane Cece Ražnatović.\nPrema pisanju "Time" magazina, Cecino ime najčešće je na pretraživačima stanovnvika Crne Gore, Srbije kao i Bosne i Hercegovine.\nTime je srpskoj pjevačici pripao "regionalni derbi" sa hrvatskom koleginicom Severinom Vučković, koja je najtraženije ime na google.\nPODELILA SA FANOVIMA\n(VIDEO) TAKO ŽIVI JEDNA KRALJICA: Ceca oduševila internet detaljima iz svoje vile na Dedinju!\nFolk diva Svetlana Ceca Ražnatović ne voli da pušta kamere u svoj dom, a takođe se retko sama fotografiše u prostorijama u kojima provodi veći deo dana.\nIpak, Ceca je napravila izuzetak, te je, uz pomoć "bumerang efekta", napravila kratki snimak u svojoj vili na Dedinju. Ona je podelila prizor iz jedne od prostorija u svom domu, a fanovi su bili oduševljeni njenom objavom.\nJUNIORKE SRBIJE UŠLE U FINALE EP\nDevojke uz Cecu slavile pobedu!\nDevojke su odmah nakon pobede zapevale Cecinu pesmu i zaigrale na parketu.\nJuniorke Srbije napravile su pravi podvig plasmano u finale Evropskog prvenstva u košarci. Srpkinje su posle savladale Francusku u polufinalu i zakazale duel sa Belgijom u finalu koje se igra u večeras od 20:15 časova.\nDevojke su svoj ulazak u finale proslavile odmah na parketu. Odmah nakon utakmice zapevale su pesmu Svetlane Cece Ražnatović i zaigrale.\nPlati nekog zgodnog baticu da lezi sa tobom u krevetu i cita ti knjige na uvce


Beskućnici u Mađarskoj ponovo na meti zakona | Politika | DW | 03.10.2013\nBeskućnicima u Mađarskoj je najpre zabranjeno da kopaju po smeću i traže nešto jestivo, a zatim i da sakupljaju glomazni otpad. Izmenom zakona im se sada zabranjuje i duži boravak na određenim javnim mestima.\nBeskućnici u Mađarskoj\nMađarska desno-konzervativna vlada na čelu s Viktorom Orbanom poslednjih godina je bila vrlo kreativna u donošenju odluka koje beskućnicima u gradovima zagorčavaju život. Pri tome je Ustavni sud u više navrata stopirao zakone, kao na primer zabranu kopanja po kantama za smeće i zabranu zadržavanja beskućnika na određenim javnim površinama.\nMeđutim, Orban i njegova vladajuća većina ne odustaju. Početkom nedelje Parlament u Budimpešti je izglasao nešto izmenjeni zakon, koji beskućnicima zabranjuje zadržavanje „na određenim javnim površinama u slučaju da oni ta mesta koriste kao svoje pretežno boravište“ – u slobodnom prevodu. U svakom slučaju reč je o birokratskom jeziku i tumačenje je moguće od slučaja do slučaja – počev od toga šta znači pretežno boravište, a i na koje se javne površine odnosi. Za beskućnike koji ova pravila prekrše, predviđene su novčane kazne ili prisilni humanitarni rad, a u slučaju ponavljanja "krivičnog dela" i zatvor.\n"Kriminalizacija beskućnika je neprihvatljiva"\nVečito na meti vlasti\nNa reakciju nije trebalo čekati dugo. Nekoliko mađarskih nevladinih organizacija je od predsednika Janoša Adera zatražilo da ne potpiše zakon. "Kriminalizacija beskućnika krši osnova ljudska prava i u potpunosti je neprihvatljiva", piše u otvorenom pismu mađarskog Helsinškog odbora za ljudska prava i još sedam organizacija. Tesa Udvarhelji iz inicijative "Grad pripada svima" smatra da će novi zakon beskućnike preko noći pretvoriti u ilegalce.\nProblem su i smeštajni kapaciteti. Vlada je, navodno, obećala da će svim beskućnicima pružiti utočište. Međutim, prema informacijama nevladinih organizacija, za deset do petnaest hiljada beskućnika u Budimpešti ima svega 6.000 kreveta u prihvatilištima.\nProcenjuje se da oko 80 odsto beskućnika u dvomilionsku metropolu dolazi iz provincije i to najčešće iz istočnog dela Mađarske. Tamo je do pre dvadesetak godina cvetala teška industrija čija je propast uzrokovala nagli porast nezaposlenosti i siromaštva u ovom delu zemlje. Mnogi, koji su ostali bez ičega, u potrazi za boljim životom, došli su u Budimpeštu i tu završili na ulici.\nMađarska vlada se energično brani protiv optužbi da novim zakonom kriminalizuje sve beskućnike. "Mi samo želimo da se beskućnici ne okupljaju na određenim javnim površinama koja posećuje veliki broj turista. To je potpuno legitimno", kaže državni sekretar u Ministarstvu spoljnih poslova Đerđelji Prele.\nIstraga o nizu ubistava mađarskih Roma 2008. i 2009. godine ponovo će biti pokrenuta. Biće istraženi i propusti policije i moguća umešanost tajne službe. Aktivisti za ljudska prava to pozdravljaju. (27.08.2013)\nMeđutim, Tesa Udvarhelji kaže: "Vladi su potrebni žrtveni jarci kako bi skrenula pažnju sa lošeg socijalnog stanja i za to koristi najbednije među najbednijima: beskućnike, Rome i izbeglice“. Doduše i prethode vlade u Mađarskoj su sprovodile mere protiv beskućnika, ali ne u tolikoj meri kao ova sadašnja. Pre nego što je Ustavni sud zakon u dosadašnjem obliku proglasio neustavnim, grad je od beskućnika "uterao" 130.000 evra od kazni.\nPoznati budimpeštanski sveštenik Gabor Ivanji već dve decenije se bavi beskućnicima. Njegova crkva svakodnevno deli obroke, a u sklopu crkve se nalazi i prihvatilište koje je svake noći prepuno. "Nova vlada sebe eksplicitno naziva hrišćanskom, ali novi zakon je neljudski i nesolidaran", kaže on.\nMeđutim, vlada Viktora Orbana prošlogodišnji poraz pred Ustavnim sudom rešava jednostavno - promenom Ustava. Posle promena, kojima vlada dobija veća ovlašćenja, Ustavni sud više neće moći tako lako da proglasi neustavnim novi oblik zakona protiv beskućnika.\nAutor: Keno Ferzek / Dijana Roščić\nKljučne reči Ungarn, Obdachlose, Budapest, Orban, Verfassungsgericht\nTrajni link https://p.dw.com/p/19tEV


tehnologije - Stranica 4 od 6 - Dnevni list Danas\nPočetna » tehnologije » Strana 4\nBrnabić: Srbija će biti vodeća na svetu\nPredsednica Vlade Srbije Ana Brnabić je danas u Parizu izrazila uverenje da Srbija ima istinsku šansu za brz rast u oblasti digitalne tehnologije u bliskoj budućnosti.\nPiše: K. C. D. 20. 5. 2018.


Uspešna fabrika obuće u Alibunaru\nsreda, 24. jun 2015. 16:15h\nDragana Bogdanović iz Banatskog Karlovca sa ćerkama Aleksandrom i Tamarom radi u italijanskoj fabrici obuće "Parilab" koja od nedavno ima proizvodni pogon u Alibunaru.\nUspešno su prošle obuku za šivače, zajedno idu na posao i zadovoljne su kada kući donesu tri plate.\nZnači nam zaposlenje za porodicu što smo sve tri zaposlene, blizu je od mesta stanovanja nekih sedam kilometara. Čuli smo da su potrebni radnici, prvo su se prijavile ćerke, pa onda ja, imale smo kratku obuku, kaže Dragana Bogdanović.\nNedavno sam završila srednju školu, ovo mi je prvi posao i prvo radno iskustvo, dobro sam se snašla, kaže Aleksandra Bogdanović.\nPojedini radnici bili su u Italiji na obuci da bi savladali sve detalje u radu mašina. Grešaka ne sme biti jer italijanska firma obuću plasira u 42 zemlje i mora se voditi računa o probirljivim zahtevima kupaca.\nMi smo se bavili ovde obućarstvom, ali nismo pravili te vrste cipela. Naučili smo neke cake koje nismo znali koje su jako bitne za naš posao, navodi Rozalija Černak, šefica krojačica.\n"Parilab" je do sada u proizvodne pogone u Alibunaru uložio oko milion evra i planira da udvostruči broj radnika.\nSada imamo 112 zaposlenih, a kada budemo imali još jednu liniju za šivenje i jednu liniju za montažu zaokružićemo do kraja godine na oko 200 radnika, tvrdi Jon Magda, direktor.\nVlasnici su zadovoljni kvalitetom obuće iz ovog pogona. Produktivnost još ne ispunjava očekivanja, ali sa prijemom novih radnika na jesen u planu je da se ovde proizvodi dnevno od 800 do 1000 pari zimske i sportske obuće.


pamflet protiv D Kisa\nPAMFLET PROTIV DANILA KIŠA\nUpravo u mesecu obeležavanja sedamdeset godina od rođenja Danila Kiša, izdavačka kuća «Narodna knjiga» objavila je knjigu, više pamflet nego knjigu, «Lažni car Šćepan Kiš» iz pera Nebojše Vasovića u kojoj se na najgrublji način vređa ličnost jednog od najvećih pisaca sa prostora bivše Jugoslavije Danila Kiša i pokušava da obezvredi njegovo celokupno delo.\nNaravno, pravo je svakog kritičara, pa i Vasovića, da osporava i izlaže kritičkoj analizi ono što je Kiš napisao, makoliko to bilo neznalački, neubedljivo i proizvoljno, no u etičkom i svakom drugom smislu nedopustivo je iznošenjem niza neistinitih i izmišljenih «dokaza» tvrditi da je Kiš bio nemoralna ličnost, lažljivac, licemer i ko zna šta sve još. Svi koji su poznavali Danila Kiša (Vasović ga nije poznavao) mogu posvedočiti koliko su ovakve optužbe bez osnova, neistinite i duboko uvredljive. Upravo suprotno: Kiš je bio visoko moralna, u svakom pogledu izuzetna ličnost. Naravno, deo književne čaršije prihvatio je Vasovićevu knjigu kao nastavak kampanje protiv Danila Kiša koja je svojevremeno Danila oterala iz Beograda u Pariz, kampanje i polemike okončane sudskim procesom i Danilovom pobedom.\nPostoji još nešto, što ukazuje na dublje razloge osporavanja Danila Kiša niskim i najnižim udarcima. To je antisemitska pozadina ovoga pamfleta, sasvim u duhu teorija nove srpske desnice i rastućeg antisemitizma. Autor knjige optužuje pisce jevrejskog porekla da su u prošlosti rukovodili srpskom kulturom nametajući joj direktive koje su dolazile iz svetskog komunističkog centra i iz krugova «vladara u senci», sa namerom da upropaste srpsku kulturu što je navodno bio i zadatak Danila Kiša. Zar treba spominjati kako su ovakve ideje preuzete iz «Protokola sionskih mudraca» i sličnih štiva?\n"Kiš je hteo da sebe naslika po modelu namučenog Jevrejina koga, ni krivog ni dužnog, šikanira sredina u kojoj je potekao. No, prodajući nam klišee o namučenom Jevrejinu, Kiš je zaboravio, ako je ikada i znao, stvarnu istoriju posleratne srpske književnosti. Kiš koji je 'hrabri' borac protiv komunizma, nije ujedno i borac protiv komunista u kulturi. Smeta mu komunizam, ali mu ne smetaju komunisti: Moša Pijade, O.B.Merin, Eli Finci, Oskar Davičo, Erih Koš... I zaista, dok su «jevrejski» pisci kao Crnjanski ili Rasrtko Petrović gladovali po belom svetu (prvi u Londonu, a drugi u Vašingtonu), dotle su «Srbi» kao Moša Pijade, O.B.Merin, Eli Finci, Oskar Davičo, Erih Koš - određivali kulturnu politiku Srbije u rasponu od pola veka".\n"Kiš je shvatio da se i bez uredničkog mesta (kako je imao O.B.Merin) ili visoke političke funkcije (kakvu je imao Davičo) takođe može, ovoga puta iz inostranstva, uz pomoć međunarodnog lobija, određivati ukus čitalačke publike, nametati jedna estetika i jedan pogled na svet, a da se pritom ostane čist, neukaljan, jer je sve to obavljeno iz daljine, pritiskom nevidljive dugmadi".\nJadno od "Narodne knjige" i od "pisca" Vasovića!


Otvara se Sajam pčelarstva i poljoprivrede „Srebrenik 2020“ - Gradacac.live\nOtvara se Sajam pčelarstva i poljoprivrede „Srebrenik 2020“\nU Srebreniku se danas svečano otvara 12. Sajam pčelarstva i poljoprivrede „Srebrenik 2020.“. Ovu tradicionalnu sajamsku manifestaciju organizira Pčelarsko društvo „Roj“ Srebrenik, pod pokroviteljstvom Grada Srebrenika.\nTradicionalni Sajam pčelarstva i poljoprivrede će okupiti proizvođače meda i poljoprivrednih proizvoda iz cijele BiH i susjednih zemalja, a to će biti i prilika da pčelari i poljoprivredni proizvođači, uz prezentaciju svojih proizvoda, razmijene iskustva, ali i razgovaraju o problemima s kojima se suočavaju. Uz zagađenje čovjekove životne sredine i globalno zatopljenje koji ugrožavaju egzistenciju pčelara i poljoprivrednih proizvođača, poseban akcenat će biti stavljen na nelojalnu konkurenciju na tržištu koje je preplavljeno velikim količinama nekvalitetnih stranih poljoprivrednih proizvoda i lažnog meda.\nPosjetioci ove tradicionalne manifestacije će imati priliku po prihvatljivim cijenama kupiti pravi prirodni med i druge pčelinje proizvode te raznovrsne poljoprivredne proizvode uzgojene na ekološki način, bez primjene hemijskih sredstava. Zaslužnim pojedincima predstavnik Pčelarskog društva „Roj“ Srebrenik Junuz Mulahmetović će uručiti priznanja i zahvalnice, a prigodnim kulturnim programom svečano otvaranje ove manifestacije uveličaće učenici Prve osnovne škole Srebrenik.


Novi portal YUga.at\nPoštovani prijatelji, sa zadovoljstvom vam predstavljamo novi internet portal YUga.at koji je od nedavno počeo sa radom.\nDugogodišnja ideja, da se na jednom mestu sakupe svi relevantni podaci i informacije koje bi našim ljudima u Beču i Austriji mogli biti od važnosti, sprovedena je u delo.\nOsnovni cilj portala su „Servisi“ koji ljudima sa prostora bivše Jugoslavije omogućavaju da pronađu naše lekare, automehaničare i druge zanatlije, restorane, pekare, kafiće, frizere ili kozmetičare, prevoznike na relaciji Beč – exYU itd.\nDruga, a ne manje važna stvar jesu najave budućih događaja u Beču. Iako se trenutno ništa ne dešava, ubuduće, kada se vratimo u „normalu“, u sekciji Događaji moći ćete da pronađete razne najave pozorišnih predstava, koncerata, kulturnih događaja i drugih manifestacija.\nNa stranicama portala YUga.at takođe se mogu pronaći važne informacije vezane za pravo i zakone u Austriji, a pruža se i mogućnost pretrage advokata ili sudskih prevodilaca koji govore našim jezikom.\nU sekciji Turizam nalaze se razni članci o turističkim lokalitetima u Beču, Austriji ali i u regionu, a broj tekstova će se vremenom uvećavati. Takođe se mogu pretražiti svi bitni granični prelazi koje koriste naši ljudi, sa osnovnim informacijama (adresa, radno vreme prelaza itd.)\nStranica „Društvo“ obuhvata obrazovanje i kulturu, pa se tamo mogu pronaći institucije koje nude kurseve nemačkog jezika za naše ljude, zatim adrese verskih zajednica u Beču, kao i priče iz emigracije ili tekstovi o znamenitim ljudima sa naših prostora koji su živeli i radili u Beču.\nPortal YUga.at objavljuje i vesti iz Austrije i exYU, ali se ne bavi politikom. Ideja nije da se posetioci stranice svakodnevno zatrpavaju raznoraznim vestima, već da članci budu informativnog karaktera i korisni za naše ljude koji žive i rade u Beču.\nNadamo se da će vam YUga.at biti od koristi, a pokretači portala i administratori su spremni na svaku vrstu kritike u cilju poboljšanja kvaliteta informacija koje se objavljuju.


SPECIJALAN ŠAMPON ZA TANKU, HEMISKI TRETIRANU ILI OSETLJIVU KOSU - : 101 Hair Clinic\nBogat vitaminima, biljnim ekstraktima i biljnim proteinima, ovaj šampon jača i restruktuiše oštećenu kosu tretiranu hemijskim tretmanima. Boja kose ostaje intenzivna i živa. Kosa izgleda sjajno kao prvi dan posle farbanja.\n101 Regain formula je nezamenljiva u krajnjim fazama terapije. Nadopunjuje dejstvo 101G i 101 Hair Nourishing formule čime obezbeđuje bolje rezultate u krajnjoj fazi terapije. Naročito je značajno učvršćivanje, zadebljanje dlake, stvarajući novoizraslu kosu zdravom, čvrstom i sjajnom.OSTALI ...\nMorske alge i biljni kolagen bogati aminokiselinama obezbeđuju kombinaciju energičnih suplemenata esencijalnih za lepotu i kvalitet kose. Ovaj tretman za ulepšavanje kose deluje na čvrstinu i hidrataciju kose i kod najsuvlje kose, kojoj vraća mekoću i vitalnost. Može da se koristi i posle pranja...\nNEŽAN TRETMAN PROTIV PERUTI\nPropolis u kombinaciji sa koktelom biljnih aktivnih sastojaka deluje protiv razvoja gljivica na kapilicijumu i redukuje svrab, koje se javlja često kod peruti. Ovi sastojci sinergično deluju da bi obezbedili ispravnu higijenu kapilicijuma nežno odstranjujući perut temeljno. Nežna formula omogu...\nTRIHOLOG DR MARIJA MARJANOVIĆ\nDr Marija Marjanović je specijalista trihologije. Završila je specijalizaciju na Međunarodnom medicinskom institutu za istraživanje kose u Pekingu. Ovaj institut je najstarija medicinska naucna institucija u svetu koja se bavi istraživanjem svih vrsti bolesti i problema kose i kože glave. Dr Mar...


Najmlađi gosti opštine Kosovska Mitrovica (FOTO) - Radio Kontakt Plus\nNajmlađi gosti opštine Kosovska Mitrovica (FOTO)\ngrad13:32, 09.10.2019Izvor: Radio Kontakt Plus\nZa predškolce iz Kosovske Mitrovice danas je u opštini organizovan Dan otvorenih vrata u okviru Dečje nedelje.\nU okviru ove akcije, deca predškolskog uzrasta posećuju lokalne samouprave, kako bi se upoznala sa načinom funkcionisanja grada.\nPredsednik Privremenog organa opštine Kosovska Mitrovica Aleksandr Spirić danas je ugostio decu iz PU „Danica Jaramaz“ i Škole za osnovno i srednje obrazovanje ''Kosovski božur''.\nPozdravljajući najmlađe goste, Spirić je istakao da je ovo najlepši dan za opštinu, koja, podsetio je, obeležava Dečju nedelju već 30 godina, upravo od usvajanja Konvencije o dečjim pravima.\nSpirić je rekao da lokalna samouprava, zajedno sa Vladom i ostalim strukturama uprave ima za cilj da stvori bolje uslove za život, i naglasio da je porodica ono čime svi trebamo da se ponosimo i što moramo da čuvamo i negujemo.\n„Kao lokalna samouprava, mi ćemo se i dalje truditi da vam omogućimo sve ono što vam je potrebno – učestvovanje na festivalima, takmičenjima, obrazovnim, ali i rekreativnim aktivnostima. Ali pre svega, naša poruka je da ono čemu svi ovde težimo jeste mir i lepša i svetlija budućnosti naše dece, jer vi to zaslužujete. Izuzetno smo ponosni na vas“ - rekao je Spirić.\nNajmlađe goste lokalne samouprave pozdravila je i Snežana Gvozdić, šef Službe dečje zaštite u opštini Kosovska Mitrovica, koja je i glavni organizator programa obeležavanja Dečje nedelje u našem gradu.\n„Dečja nedelja je vreme kada okupljamo sve generacije i institucije, da se svi oni van svojih prostora druže , da razmene mišljenja, ideje, a to je i način da se smanji vršnjačko nasilje. Komunikacija se uči, tokom vremena sprečava sukobe. Svrha i ove Dečje nedelje je da damo doprinos da se prevaziđu te teškoće koje se javljaju u svakodnevnom životu“ rekla je Gvozdić.\nMališani su se predstavili prigodnom recitacijom, sa temom ljubavi, njihovog najvažnijeg prava i potrebe.\nDeca su potom obišla zgradu opštine i upoznala se sa odeljenjima koja funkcionišu u okviru organa lokalne samouprave.\nTagovi: MitrovicaObrazovanjeAleksandar Spirić


Od danas novo zaključavanje Engleske zbog koronavirusa | Tuzlanski.ba\nDijeljenja: | 5.11.2020. u 10:34\nMilioni građana Engleske od danas ponovo ostaju kod kuće, kao dio drugog zaključavanja, a u okviru borbe protiv koronavirusa, javlja Anadolu Agency (AA).\nU okviru restriktivnih mjera, ljudi su zamoljeni da ne napuštaju svoje domove ukoliko to nije neophodno, da rade od kuće, te da izbjegavaju da viđaju više od jedne osobe istovremeno.\nVeliki broj prodavnica, pabova, restorana i teretana ostaće zatvoren do kraja zaključavanja, odnosno do 2. decembra.\nNove mjere su stupile na snagu tokom drugog talasa pandemije koronavirusa, koji je donio porast, kako oboljelih, tako i preminulih u prethodnih nekoliko nedelja.\nPremijer Velike Britanije Boris Johnson izjavio je u sredu da “nije spreman da rizikuje sa životima ljudi”, te ukazao da bi bez novog zaključavanja bilo smrtnih slučajeva “u teškim razmjerama”.\nOn je naveo i da bi da nisu uvedene restrikcije tamošnji zdravstveni sistem “bio u ozbiljnoj nevolji” tokom narednih mjeseci.\nOčekuje se da će ministar finansija Velike Britanije Rishi Sunak uskoro predstaviti nove mjere finansijske podrške, prema kojima će Vlada isplatiti 80 odsto plata ljudima koji izgube posao tokom ovog zaključavanja.\nKljučne riječi: COVID-19, engleska, izdvojeno, lockdown, pandemija


Svim srcem uz našu Nevenu! Večeras 1. polufinale Pesme Evrovizije! | ESC Serbia | Evrovizija.rs\nI konačno je tu! Večeras Pesma Evrovizije startuje prvim polufinalom, s početkom u 21.00 h. Ove godine će se u Tel Avivu predstaviti 41 država, što je za dve države manje u odnosu na prošlu godinu.\nEvroviziju je u domovinu donela Neta Barzilaj, prošlogodišnjom pobedom u Lisabonu sa ekscentričnom numerom Toy. Iako je četvrta izraelska Evrovizija trebalo da se održi prvenstveno u Jerusalimu, organizatori su radi veće sigurnosti odlučili da se ipak održi u Tel Avivu.\nDanašnje veče je veoma bitno, jer će boje srpske zastave braniti mlada Nevena Božović sa grandioznom baladom Kruna. Božovićeva je odnela pobedu na drugom izdanju renomirane Beovizije i tako osvojila kartu za Tel Aviv.\nOvogodišnja Pesma Evrovizije biće održana u areni „Expo Tel Aviv“, a večeras će svoje pesme predstaviti sledeće zemlje učesnice:\nKladioničari na dan polufinala najveće šanse da se plasiraju u finalu daju, redom prema rangu: Grčkoj, Kipru, Australiji, Islandu, Mađarskoj, Srbiji, Češkoj, Belgiji, Sloveniji i Estoniji.\nCrna Gora: grupa „D Moll“ | Falling\nKao i obično, dan pre je održana posebna generalna proba za stručni žiri. Poeni koje je sinoć žiri dodelio biće sabrani sa večerašnjim poenima publike.\nŠta nas čeka na 64. Pesmi Evrovizije?\nU prvom polufinalu je kao 18. država trebalo da se takmiči i Ukrajina, ali iz razloga „političke prirode“ nesuđena ukrajinska predstavnica Maruv ipak nije otputovala u Tel Aviv. Više o ovome pročitajte OVDE.\nDomaćini obećavaju isključivo dobru zabavu, odlične scenske efekte i fantastične izvođače. Domaćini i voditelji ovogodišnjeg programa biće muško-ženski dvojac: Erez Tal i Bar Refaeli. Erez je dugogodišnji televizijski voditelj u Izraelu, dok je Bar popularni supermodel, voditeljka i glumica. Voditelji u famoznoj „zelenoj sobi“ biće Asi Azar i Lusi Ajub, oboje dobro poznate televizijske ličnosti i voditelji.\nAsi Azar, Bar Refaeli, Erez Tal i Lusi Ajub\nSlogan ovogodišnjeg takmičenja je „Dare to Dream“ (srp. Usudi se da sanjaš), tradicionalno pomalo patetičan, ali uvek se drži ideologije ljubavi i slobode. Simbol ove Evrovizije su „zvezde budućnosti“, inspirisane državnom zastavom Izraela.\nSpecijalni gosti ovogodišnje Evrovizije biće (naravno) Neta Barzilaj, Dana International, Nadav Gueđ, Mons Selmerlev, Končita Vurst, Verka Serdjučka i još nekoliko lokalnih muzičara. Kao „šlag na tortu“ finalne večeri očekuje se nastup globalne pop zvezde Madone, koja će izvesti svoju numeru Like a virgin. Njoj će se u toku večeru kao specijalna gošća pridružiti i famozna glumica izraelskog porekla Gal Gadot.\nGlasanje će se odvijati na isti način kao i prošle godine. Pored svih ovih 17 država učesnica, svoje glasove će davati Francuska, Španija i domaćin Izrael. Kao što je ranije napomenuto, stručni žiri je delegariao svoje glasove na drugoj generalnoj probi, dok će publika to uraditi u uživo programu, za vreme prenosa uživo. Kombinacijom glasova publike i stručnog žirija, u odnosu 50/50 biće određeno deset srećnih finalista.\nKomentator prve polufinalne večeri biće Duška Vučinić.\n16.05.2019 at 14.13\nTreća Izraelska Evrovizija, posle njihove četvrte pobede***\n14.05.2019 at 20.39\nJedva cekam da pocne! Mislim da veceras u finale idu Kipar, Island, Australija, Srbija, Slovenija, Belgija, Ceska, Portugal, Madjarska i Grcka! Takodje smatram da je ova Evrovizija po mnogo cemu posebna a pogotovo po tome sto su zemlje kao sto su Holandija, Svajcarska, Malta, Island, Belgija u vrhu kladionica (sto nije bas cesto u poslednje vreme).. Mnogo srece svima veceras a Nasoj Neveni najvise! <3\n14.05.2019 at 18.06\nOve zemlje vidim večeras u finalu (to su finalisti koje vidim JA):\n1. SRBIJA (i to potpuno zasluženo!)\n2. GRČKA (i ovom prilikom povlačim reč za loše pevanje Katerini Duske)\n3. MAĐARSKA (odlična interpretacija; sve više mi se Papaijeva pesma sviđa)\n4. SLOVENIJA (sada sam shvatio zbog čega mnogi kažu da je pesma ispred svog vremena)\n5. POLJSKA (pevački performans odličan)\n6. ISLAND (izuzetan nastup)\n7. BELORUSIJA (izuzetan nastup, takođe)\n8. BELGIJA (dosta sigurniji nego predstavnice u prethodne dve godine + solidna koreografija)\n9. AUSTRALIJA (za nastup skidam kapu!)\n10. GRUZIJA (i sam sam iznenađen zašto ih vidim u finalu, ali definitivno Otov nastup je mnogo jak)\nA ako bih realnije sagledao stvari (u tom smislu da budem objektivniji), onda bi, verovatno, na mesto Belorusije i Gruzije uplovili Kipar i Portugal.\nUživajmo u ovogodišnjoj Evroviziji. Ovo smo svi jedva dočekali. Spremite neko piće, kokice i bodrimo našu Nevenu, jer ona to zaslužuje. 🙂\n14.05.2019 at 16.59\nSvim srcem uz Nevenu 🙂\n14.05.2019 at 12.09\nPuno srece Neveni, svim srcem navijam za finale, a tamo sta bude…\nPrevidjam finale ovim zemljama:\n14.05.2019 at 11.14\nSrećno Neveni večeras,ostavila je zaista dobar utisak i puno je truda uložila,tako da se nadam da će se sve to isplatiti!\nSvima želim prijatnu i uzbudljivu noć i nadajmo se dobrim vestima 🙂


Fond IKRE: Osigurano 1.910 stipendija u Kantonu Sarajevo za djecu boračke populacije – STUDOMAT.ba\nIzbacite ova ponašanja da biste izgledali pametnije\nFond IKRE: Osigurano 1.910 stipendija u Kantonu Sarajevo za djecu boračke populacije\nMinistarstvo za boračka pitanja KS dodijelilo je 1.910 stipendija učenicima i studentima boračke populacije za akademsku 2016/17. godinu.\nUgovore o dodjeli stipendija Ministarstva za boračka pitanja KS preko Fonda KS za stipendiranje i školovanje djece boraca, poginulih boraca i poginulih civila žrtava rata “IKRE” potpisao je jučer ministar za boračka pitanja Kantona Sarajevo Muharem Fišo sa prvih 11 srednjoškolaca i studenata – djece pripadnika boračke populacije Kantona Sarajevo, kao odabranim predstavnicima od 1.008 učenika i 902 studenta koliko ih je ostvarilo pravo na ovu stipendiju u školskoj 2016/2017. godini.\nNa konkurs za stipendije za tekuću školsku godinu, koja je objavljena u medijima 14. septembra 2016. godine, a koji je trajao 30 dana, apliciralo je ukupno 2.862 kandidata od toga 1.493 kandidata SSS, 1.137 kandidata VSS i 232 kandidata za C stepen bez bodovanja.\nUgovore o dodjeli stipendija sa ministrom potpisali su: Amina (Ramiz) Hirkić, Almedina (Almin) Hodo, Amina (Šaban) Ibrahimović, Lejla (Zulfo) Ćemo, Elmedina (Fuad) Đono, Andrej (Branislav) Gradina, Mirnesa (Mirsad) Gabeljić, Samra (Samir) Alić, Amar (Safet) Aganović, Kemal (Murat) Čedić i Berina (Hamdo) Čopra.\nUz čestitke prisutnim, ministar Fišo je istakao da samo država koja ulaže u školstvo i prosperitet mladih ljudi može opstati.\n– U narednoj godini ćemo povećati iznose za one koji su socijalno ugroženi, a nastojat ćemo i kroz različite programe Ministarstva za boračka pitanja pomagati vaše roditelje, najavio je ministar Fišo te poručio djeci da uče i budu dobri ljudi, koji će jednoga dana voditi našu zemlju.\nOsnovna djelatnost Fonda “IKRE” je od 1994. godine do danas stipendiranje i školovanje djece boračke populacije, a pri tome pomažu i one kojima je potrebno liječenje, školski pribor, plaćaju užine i obezbjeđuju stručna edukaciona putovanja, koja posljednjih godina organizuju zahvaljujući Upravi Grada Zagreba.\n– Mi želimo da vam olakšamo da dođete do vaših certifikata, diploma, pa na kraju i do posla. Vi ste svjetlost našeg društva i iskreno se nadam da ćete nas vi u budućnosti voditi. Vaši očevi su bili hrabri i čestiti ljudi koji su se borili za slobodu u kojoj mi danas uživamo, istakao je direktor Fonda “IKRE” Smajo Halilović.\nZa ovu namjenu osigurano je 1.737.000,00 KM, a svim stipendistima će biti uplaćeno ukupno po 900,00 KM, to jeste po 100,00 KM za svaki mjesec školske godine, navodi se u saopštenju iz Press službe KS.\n– Za svako dobro učinjeno djelo treba se zahvaliti, što i činim ovom prilikom, jer meni ova materijalna podrška za nastavak edukacije zaista znači, rekla je Mirnesa Gabeljić dijete šehida iz Srebrenice.\nPetnaestogodišnji gitarista Andrej Gradina čiji je otac stradao kad je imao samo tri godine naveo je kako on pohađa Srednju muzičku školu, te da ozbiljni muzički program koji izvodi zahtijeva i kvalitetniji instrument, a za sve to neophodan je novac.\n– Muzika je moje životno opredjeljenje i upravo zbog toga mi mnogo znači ova stipendija, jer će mi olakšati i omogućiti da nastavim svoje školovanje, kazao je Gradina.\nfond ikre, izdvojeno, KS, Ministarstvo za boračka pitanja KS


Haos u Subotici zbog ledene kiše - izvaljeno drveće, uništeni automobili, pokidani strujni kablovi - 27.12.2021, Sputnik Srbija\nHaos u Subotici zbog ledene kiše - izvaljeno drveće, uništeni automobili, pokidani strujni kablovi\nZbog ledene kiše koja je u Subotici padala tokom cele noći, Subotičani su nadležnim službama prijavili oko četrdeset slučajeva polomljenih grana, izvaljenog... 27.12.2021, Sputnik Srbija\nDesetak automobila je oštećeno, a tri su su gotovo uništena kada se na njih srušilo drvo, odnosno pala velika grana, prenosi RTS.Prijavljena su i manja oštećenja na garažnim objektima i ogradama oko kuća zbog natopljenih grana koje su se odvalile.Raspoložive ekipe Elektrodustribucije od jutros otklanjaju kvarove na mreži, a u JKP "Čistoća i zelenilo" kažu da su tokom prepodneva imali oko 30 prijava slomljenih grana ili izvaljenog drveća u gradu i prigradskim mesnim zajednicama.Sve njihove ekipe intenzivno rade na raščišćavanju terena.\n© Skrinšot/Nikola TumbasLedena Kiša u Subotici\n© Skrinšot/Nikola Tumbas\nZbog ledene kiše koja je u Subotici padala tokom cele noći, Subotičani su nadležnim službama prijavili oko četrdeset slučajeva polomljenih grana, izvaljenog drveća i bandera, pokidanih strujnih kablova i štete na vozilima i objektima.\nDesetak automobila je oštećeno, a tri su su gotovo uništena kada se na njih srušilo drvo, odnosno pala velika grana, prenosi RTS.\nPrijavljena su i manja oštećenja na garažnim objektima i ogradama oko kuća zbog natopljenih grana koje su se odvalile.\nRaspoložive ekipe Elektrodustribucije od jutros otklanjaju kvarove na mreži, a u JKP "Čistoća i zelenilo" kažu da su tokom prepodneva imali oko 30 prijava slomljenih grana ili izvaljenog drveća u gradu i prigradskim mesnim zajednicama.\nSve njihove ekipe intenzivno rade na raščišćavanju terena.


Mnogi u riziku od siromaštva – SveVesti.net\nMnogi u riziku od siromaštva\nOna je navela da ispod linije apsolutnog siromaštva u Srbiji živi 7,3 odsto stanovnika, odnosno oko pola miliona ljudi, među kojima je 100.000 dece.\nPosebno su ugrožene mnogočlane porodice, iz ruralanih opština, porodice sa samo jednim roditeljem, porodice sa članom koji je osoba sa invaliditetom, žrtve porodičnog nasilja i ljudi bez doma.\nKošel je navela da je Fondacija “Ana i Vlade Divac”, u cilju sprečavanja siromaštva, podržala 66 malih biznisa, i dodala da je od proglašenja vanrednog stanja zbog kovid-19 ta fondacija podelila 10.700 porodičnih paketa sa osnovnim namirnicama i 26.000 obroka za korisnika narodnih kuhinja.\nPokrajinski sekretar za privredu Nenad Ivanišević rekao je da je Zakon o socijalnim kartama ušao u proceduru i da je to važno da bismo “izašli iz začaranog kruga”\nPrema statistici, rekao je, turizam je u užasnom problemu”, posebno u velikim gradovima, “jer nema događanja, pa nema ni zarade”.\nOn je naveo da ima oko 180.000 radno sposobnih ljudi bez posla u Srbiji koje je potrebno edukovati kako bi bili adekvatno pripremljeni za tržište rada.\nGovoreći o Romima, kao o posebno ranjivoj grupi, Ivanišević je rekao da je potrebno drugačije reagovati kada romsko dete ne ide u školu nego kada su u pitanju druga deca.\nOn je upozorio da se često o izostanku romske dece iz škola, kao i o maloletničkim brakovima, govori kao o “delu tradicije” i naglasio da to nije deo tradicije.\nO srednjoškolskom obrazovanju, naveo je, “treba govoriti kao o obaveznom”, jer u 21. veku “treba govoriti o tome koliko je dece završilo najmanje srednju školu”.\nPredsednica Saveta roditelja udruženja Kreativno-eduktivni centar Slavica Živković rekla je da osobe sa invaliditetom spadaju u grupu onih sa najvećim rizikom od siromaštva, jer su im prihodi “disproporcionalno ispod granice siromaštva”.\nOna je navela da je preko 70 odsto porodica u kojima je neki član osoba sa invaliditetom ispod linije siromaštva i dodala da samo 13 odsto osoba sa invaliditetom “ima priliku da radi”.\nSiromaštvo osoba sa invaliditetom, rekla je, “višeslojno je, otežan im je pristup kapitalu, obrazovanju i donošenju odluka”.\nOna je navela da u Srbiji ima oko 800.000 osoba sa invaliditetom, a da su “u najvećem problemu” osobe sa smetnjom u razvoju.\nPorodice dece sa takvim invaliditetom, navela je, često su disfunkcionalne, samo jedan roditelj se brine o detetu, a roditelji zbog pojačanog pritiska češće oboljevaju i za takvu decu nema dovoljno mesta u specijalizovanim državnim institucijama.\nOna je istakla da je veliki problem i gubitak posla roditelja dece sa smetnjama u razvoju, jer “poslodavci nemaju razumevanje za njih, i teško zadrže posao i ako ga dobiju, onda koriste socijalnu pomoć, pa se problem usložnjava, gubitak posla pojačava rizik od mentalnih problema, a takvi roditelji su još manje sposobni da se bave decom, i takve porodice idu samo dublje u rizik od siromaštva”.\nŽivković je rekla da osobe sa invaliditetom teško nalaze posao i pored mera države, a osnovni problem su “izražene predrasude, poslodavcu je jednostavnije da ima kadar iz redovne popoulacije”.\nOna je navela da Nacionalna služba za zapošljavanje ima sjajne programe za zapošljavanje osoba sa invaliditetom, “ali su oni nedovoljno iskorišćeni”.\nAktivista humanitarne organizacije “Adra” Igor Mitrović izjavio je da je obrazovanje “najdokazanija mera kojom se prekida siromaštvo” i naveo da samo u Beogradu ima “najmanje 5.000 beskućnika, što je ogroman broj”.\nOn je rekao da pokretni humanitarni servis “DrumoDom” koji deluje u okviru “Adre” nudi higijenske usluge beskućnicima i vraća im dostojanstvo, a podrazumeva šišanje, tuširanje i zdravstvenu prevenciju.\nMitrović je naglasio da je beskućnicima pristup zdravstvenim uslugama tokom pandemije dodatno otežan, jer su oni i inače “isključeni iz sistema koji nije adaptiran da priđe osobama koje su na ulici i koje su se odvikle od korišćenja zdravstvenih usluga”.\nMitrović je rekao da nije precizno definisan pojam beskućnika i da ih ima više nego što se misli, jer su u pitanju ne samo osobe koje žive na otvorenom ili su zauzele napuštene prostore, već i oni koji napuštaju ustanove iz sistema socijalne zaštite ili zatvore, koji su “de fakto beskućnici ili su na ivici da budu beskućnici”.\nOn je naveo da ulaganje u obrazovanje prevenira pojavu siromaštva, pogotovo u iscrpljujućim periodima kao što je pojava kovid-19.\nMitrović je upozorio da je glavni problem sledeći talas siromaštva koji će se dogoditi ako deca iz romske nacionalne zajednice “ispadnu iz sistema školovanja jer je obrazovanje onlajn”.\nRomska deca su “u problemu jer im jezik školovanja nije maternji jezik”, naveo je Mitrović i dodao da podrška njihovom obrazovanju izostaje čak i kad su njihove porodice zainteresovane, jer takve porodice nemaju tehničkih mogućnosti za školovanje, “kao što je inetrnet”.\nOn je rekao da bi osim uređaja i tutorska podrška obrazovanju romske dece “možda rešila problem” i pozvao građane da budu volonteri-tutori u onlajn nastavi i pomognu romskoj deci da rešavaju domaće zadatke kako ona ne bi odustala od škole.\nPrevious Evropska investiciona banka plasirala 873 miliona evara u zapadni Balkan\nNext Rio Tinto sa građanima u Loznici o projektu “Jadar” i uticajem na životnu sredinu\nAerodrom Hitrou završio 2020.godinu sa gubitkom od 2,8 milijardi dolara\nJelen: Širi parametri za preusmeravanje sredstava MMF


Beta 25. marta 2019. 09:35\nKošarkaši Los Andjeles Lejkersa pobedili su noćas Sakramento sa 111:106 i prekinuli niz od pet poraza u NBA ligi.\nKošarkaši Indijane pobedili su Denver sa 124:88 predvodjeni Bojanom Bogdanovićem koji je postigao 35 poena, uz šest skokova i tri asistencje. On je postigao svih 12 poena u seriji 12:2, u završnici prvog poluvremena, uključujući i „trojku“ za vodjstvo od 52:35.\nKošarkaši Šarlota pobedili su Toronto sa 115:114, „trojkom“ Džeremija Lamba sa polovine terena. Sedmorica igrača Hornetsa postigli su dvocifreni broj poena a najefikasniji je bio Dvejn Bejkon sa 20 poena. Kemba Voker postigao je 15 poena, uz 13 asistencija, osam skokova i četiri blokade, a Lemb je utakmicu završio sa 13 poena.\nSan Antonio je pobedio Boston sa 115:96 i naneo mu četvrti uzastopni poraz, a Los Andjeles Klipersi pobedili su Njujork sa 124:113 i ostvarili peti vezani trijumf.


Zeleni Antarktik kao posledica klimatskih promena (Matt Amesbury)\nSrbiju očekuju veliki izazovi, kada je reč o sproviđenju Pariskog sporazuma o borbi protiv klimatskih promena i cilja tog sporazuma – smanjenja emisije gasova koji imaju efekat staklene bašte, te prilagođavanja svih ostalih grana privrede tom cilju, kao i njene otporonosti na klimatske promene, no sve što se na tom polju mora uložiti i uraditi, radi se kako bi se izbegle prirodne katastrofe i velike štete koje one donose, rečeno je između ostalog na skupu posvećenom Nedelji klimatske diplomatije u EU Info centru.\nRihar Maša iz Delegacije Evropske unije u Srbiji je pozdravio najavu da će Vlada Srbije ponovo dobiti Ministarstvo Ekologije.\nSrbija je Pariski sporazum ratifikovala krajem maja i jedna je od 195 zemalja sveta koje su taj dokument potpisale, podsetio je on ocenivši da je to "sjajna vest" i skrenuo pažnju na značaj usklađivanja akcija koje preuzima Srbija na tom polju sa partnerima, kako bi se ostvario cilj – održavanje rasta globalne temperature na planeti Zemlji ispod dva stepena Celzijusa.\n"Nedelja ekološke diplomatije pomaže da bolje razumemo situaciju u kojoj se nalaze partneri, da usaglasimo stavove kako bi bilo bržeg napretka i da se postigne konačni cilj, da se globalno zagrevanje zaustavi", rekao je Maša i naglasio da EU podržava Srbiju u suočavanju sa klimatskim promenama i nastojanjem da zemljma nasavi da se razvija uprkos tim promenama.\nPrivredne grane najviše izložene uticaju klimatskih promena svakako su poljoprivreda, vodoprivreda, šumarstvo. Maša je podsetio na katastrofalne poplave koje su pogodile Srbiju 2014. godine, ali i na talas izbeglica koje nisu pobegle samo od ratova, već i od gladi i nemaštine izazvane upravo sušama i poplavama, tj. promenama klime. "To za Srbiju i druge zemlje duž migrantske rute predstavlja dodatni izazov", rekao je on.\n"EU je spremna da podrži Srbiju i da izdvoji 20 odsto godišnjeg paketa pomoći EU, odnosno 40 i više miliona evra, za to (borbu protiv promena klime)", kazao je Maša. On je, na osnovu sopstvenog dugog iskustva, rekao da za dobre projekte u oblasti zaštite čovekove okoline, EU uvek ima novca. "Dobar ekološki projekat nikad nije odbijen u EU, ima para za to", kazao je Maša.\nSavetnica u Generalnom direktoratu Evropske komisije za klimatska pitanja Ivana Mijatović, gošća iz najmlađe članice EU - Hrvatske, osvrnula se na odluku nove američke administracije da SAD napuste Pariski sporazum, koji je potpisalo 90 odsto svetskih emitera gasova, i rekla da EU neće ponovo pregovarati o sporazumu koji je "primeren, fer i ambiciozan". Sporazum, ocenila je ona, dozvoljava državama potpisnicama da sprovode svoje nacionalne politike prilikom ispunjavanja preuzetih obaveza.\nMijatović je najavila dalju tehničku pomoć EU Srbiji za borbu protiv promena klime. Uz pomoć EU Ministarstvo poljoprivrede i zaštite životne sredine Srbije trenutno radi na neophodnim okviru za spovođenje Pariskog sporazuma - Strategiji borbe protiv klimatskih promena i Akcionom planu, kazala je ona.\nŠefica odseka za klimatske promene u Ministarstvu poljoprivrede i zaštite životne sredine, Danijela Božanić, usprotivila se stavu da Srbija na ovom polju ima obaveze i da nešto "mora da uradi", što zbog EU, što zbog međunarodne zajednice. "Ono što mora da se uradi je zbog poplava i katastrofa. Treba izbeći priču da nešto mora da uradimo jer od nas neko drugi to očekuje. Moramo, jer su procenjnene štete od 2000. god za SRB preko pet milijardi evra samo od klimatskih i vremenskih nepogoda. Više od 70 odsto tih gubitaka je zbog suše", rekla je ona. Prevencija je ključna, a svaki evro uložen u prevenciju donosi uštedu od šest evra za saniranje posledica promene klime.\nPariski sporazum je bitan jer je za zaustavljanje klimatskih promena potrebna globalna akcija. "Mi smo 29. maja ratifikovali Pariski sporazum i ponosni smo na to. Politički smo potvrdili spremnost da se suočimo sa ovim problemom", rekla je ona.\n"Odluke donete danas određuju ekonomiju i klimu budućnosti“, citirala je Božanić reči lorda Nikolasa Stern, jednog od najznačajnijih ekonomista u ovoj oblasti. Zakonodavstvo EU, zaključila je, jeste "alat" zasnovan na praksi.\nOna je ocenila da sistem za prevenciju imamo, ali da se on mora unaprediti. "U procesu obnove smo videli koliko je malo urađeno na prevencijama", ocenila je ona i podsetila da je EU sa 170 miliona evra najveći donator u otklanjanju posledica poplava u Srbiji. "Srbija osetila šta znači princip solidarnost, što je jedan od osnovnih principa EU i evropskih integracija", kazala je.\nNovi ministar ekologije: Pošumljavanje - najefikasniji metod borbe protiv klimatskih promena\nBudući ministar ekologije Srbije, Goran Trivan, koji se na skupu pojavio kao gost u publici, ali je ipak dočekan aplauzom ostalih govornika, rekao je da su u borbi protiv klimatskih promena važni i novac, i projekti, i strategije, ali da je pošumljavanje najjeftinije i najefikasnije rešenje za ublažavanje posledica klimatskih promena – od prerade ugljendioksida i proizvodnje kiseonika koju vrši drveće, do učvršćivanja tla i sprečavanja erozije u slučajevima velikih padavina, poplava i bujica.\n"Biću praktičan (kao ministar)", rekao je Trivan i dodao da zaštita prirodne sredine nije pitanje partija, nego kompetentnosti i saradnje sa građanima bez kojih nema napretka na planu zaštite životne sredine.\nGoran Trivan, sada gradski sekretar za ekologiju, kandidat je za ministra zaštite životne sredine u novoj vladi koja bi ponovo trebalo da ima posebno ministarstvo ekologije.\nTrivan je rekao da će, ako bude ministar, samo promeniti adresu i da je u oblasti zaštite prirodne sredine najvažnije za Srbiju "da zna stanje u kome je, što delimično zna, dok Beograd to prilično dobro zna".\nBudući ministar ekologije rekao je i da država daje zakonski okvir i strategije ali da ne osluškuje dovoljno lokalne samouprave, a da je u njima ključ sprovođenja ove politike.\nPanel „Srbija i Pariski sporazum" organizovali su Ministarstvo poljoprivrede i zaštite životne sredine i Delegacija EU u Srbiji u saradnji sa EU Info centrom.


„BAJKERI“ PONOVO NAJBOLJI NA KAPANJU U BUDIMLIĆ JAPRI - FOTO - PrijedorDanas.com - Prijedorski gradski portal\nadmin February 5, 2018 „BAJKERI“ PONOVO NAJBOLJI NA KAPANJU U BUDIMLIĆ JAPRI – FOTO2018-02-05T21:02:08+02:00 Život\nU prostorijama Osnovne škole ,,Petar Škundrić”, u Budimlić Japri kod Oštre Luke, u subotu uveče održano je tradicionalno kapanje.\nNaša ekipa bila je u ovoj mjesnoj zajednici gdje zbog snježnih padavina nije bilo električne energije ali uprkos tome ljubitelji ove drevne igre okupili su se na još jednom sijelu i prelu kako je to oduvijek bilo u srcu Grmeča.\nPjesma za pjesmom, vriska i skika, puna škola ne đaka, već naroda gdje nigdje k’o pod Grmečom ne znaju šta je prava tradicija, kultura i običaj jednog naroda.\nNajraspjevaniji je bio mlađani kapač ekipe „Generacija“, Đorđe Stupar iz Mrkalja kod Novog Grada koji je svojim glasom i krajiškom pjesmom „prkosio“ starijim kolegama u nadmetanju, među njima i popularnom Lazi Pajčinu, koji je prešao i stotine kilometara da bi došao u Budimlić Japru na tradicionalnu manifestaciju kapanje.\nPjesme, urilka i veselja nije falilo ni poznatoj ekipi „Mali Raj“ iz Ćela kod Novog Grada koji su upotpunili ovu manifestaciju načinom kakvim samo oni znaju.\nNa Grmečkom kapanju u Budimlić Japri bio je i načelnik Oštre Luke Dragan Stanar koji je u izjavi za naš portal rekao da ova opština finansijski podržava ovakve manifestacije koje predstavljaju narodni običaj i dio istorije i kulture naroda i tako će biti i ubuduće.\n-Veliki broj prisutnih ovdje govori koliko je ova manifestacija značajna – istakao je Stanar.\nNa ovom kapanju bile su 22 ekipe koje su došle sa područja Prijedora, Oštre Luke, Krupe na Uni i Novog Grada.\nNakon više od 12 sati nadmetanja, prvo mjesto osvojila je ekipa „Bajkeri“ iz Donjeg Dubovika, dok je drugo mjesto pripalo ekipi „Vojskova“ iz Donjih Petrovića a treće ekipi „Kršlje“ iz Novog Grada.\nNaredno druženje Grmečlija zakazano je za subotu, 10.februara, u Gornjoj Ravskoj nadomak Ljubije sa početkom od 18 časova u sali društvenog doma ove mjesne zajednice.\nTekst i foto – Mladen Karan – www.prijedordanas.com\nKomunalna policija Prijedor-Pravilnik o načinu pon... Prijedorska komunalna policija dobila je Pravilnik o načinu ponašanja i ličnom izgledu uniformisanih službenika i drugih zaposlenih, prema čijim odred...\nZapisi sa Evropske smotre srpskog folklora u Beogr... Dosad najmasovnija Evropska smotra Srba u dijaspori i regionu okupila je oko 3.000 učesnika koji su se dva puna dana borili za trofeje “Vesti”, ali su...\nKUD “Osman DŽafić” Prijedor: “Veče prijateljstva” ... Kao i svake godine Kulturno-umjetničko društvo “Osman Džafić” Prijedor ispred doma u Puharskoj organizuje “Veče prijateljstva”. Biće ovo već 14. ma...\nPorodici Topolić iz Marina kod Oštre Luke potrebna... Pet članova porodice Topolić iz Marina kod Oštre Luke živi na ivici egzistencije. Niko nije zaposlen a majka Ljuba Topolić oboljela je od karcinoma...\nPrijedorski bajkeri uživali u avanturi dugoj 2.800... Prijedorski bajkeri, koji su 5. jula krenuli na pokloničko putovanje u Srbiju, Sjevernu Makedoniju i Grčku, nakon 2.800 pređenih kilometara vratili su...\nEkipa Rakelića u finalu kulturno-zabavnog karavana... Treća ovogodišnja Kulturno-zabavna manifestacija „Selo veselo“ održana je 14. jula u Saničanima. Brojni posjetioci pratili su nadmetanja u tradici...\nVitez iz Kozarca: Ne nosim ni pancir niti mačem di... Piše poeziju, prozu i drame, prevođen je na mnoge svjetske jezike, a zastupljen je u brojnim antologijama u Austriji i u Bosni i Hercegovini. On je po...\nKulturno-zabavni karavan “Selo veselo” stiže u San... Treća ovogodišnja Kulturno-zabavna manifestacija „Selo veselo“, biće održana u Saničanima na stadionu, u nedjelju 14. jula, s početkom u 18 časova. ...\nBudimlić Japra, kapanje\n« ANKA JAČA OD METKA: DOK JE KOPALA U BAŠTI, ZALUTALI HITAC POGODIO ŽENU U LEĐA\nOVAN. HOROSKOP NA DAN 07 Feb 2018. . »